UKOLIKO KREĆETE NA PUT, OVO MORATE DA ZNATE-IZMENJEN REŽIM SAOBRAĆAJA - Valjevo na dlanu\nHomeVestiUKOLIKO KREĆETE NA PUT, OVO MORATE DA ZNATE-IZMENJEN REŽIM SAOBRAĆAJA\nUKOLIKO KREĆETE NA PUT, OVO MORATE DA ZNATE-IZMENJEN REŽIM SAOBRAĆAJA\nPutevi Srbije saopštili su da se na više deonica obavljaju radovi, zbog čega je izmenjen režim saobraćaja.\nNa putu Gornji Milanovac – Preljina, u Brđanskoj klisuri, do 31. decembra od 8 do 16 časova izvodiće se radovi na redovnom održavanju-sanacija kosina.\nU toku izvođenja radova saobraćaj će se odvijati naizmeničnim propuštanjem vozila, uz povremenu obustavu saobraćaja u trajanju od 15 do 20 minuta.\nNa putu Lončanik – Obrenovac, Valjevski put, do 31. decembra traju radovi na redovnom održavanju uz naizmenično propuštanje vozila regulisano semaforskom signalizacijom.\nNa mostu Gazela, od 23.00 do ponoći, obavljaju se radovi na otklanjanju nedostataka na novogodišnjoj rasveti, od nadvožnjaka Bulevar vojvode Putnika do Sava centra, u smeru Beograd-Šid.\nRadovi će se izvoditi u pokretu u preticajnoj saobraćajnoj traci a saobraćaj će se odvijati voznom i zaustavnom saobraćajnom trakom. Na putu Beranovac-Goč, naseljeno mesto Jovac, danas i sutra od 7 do 18 časova, doći će do obustave saobraćaja zbog ugradnje asfalta.\nAlternativni putni pravac za vreme obustave saobraćaja je deonica Vrnjačka Banja – Goč.Prilazi zimskim turističkim centrima su prohodni.\nVozačima se savetuje da bez zimske opreme i lanaca ne kreću na put, a ukoliko se odluče na putovanje, treba da voze zaista oprezno i pažljivo.\nSavetuje se oprez prilikom vožnje i prilagođena brzina kretanja uslovima na putu, jer se, prema upozorenju Republičkog hidrometeorološkog zavoda, na području južnog Banata, do srede, 30.12.2020. godine, očekuje jak jugoistočni vetar, košava, povremeno olujne snage, maksimalne brzine od 24 m/s do 30 m/s.\nNa naplatnim stanicama na autoputevima u Srbiji nema zadržavanja vozila.\nPrema informacijama Uprave granične policije u 07.45 časova na graničnim prelazima nema zadržavanja.\nPutevi Srbije savetuju maksimalan oprez pri vožnji i apeluju na učesnike u saobraćaju da prilagode brzinu kretanja zbog pojave magle koja smanjuje vidljivost na pojedinim putnim pravcima, a pogotovo na deonicama koje se prostiru duž rečnih tokova, kotlina, klisura kao i na putnim objektima preko reka.


Rebalans budžeta na narednoj sednici Skupštine grada Bora – RADIO TELEVIZIJA BOR\nRebalans budžeta na narednoj sednici Skupštine grada Bora\nBOR – Članovi Gradskog veća u Boru usvojili su na današnjoj sednici 20 predloga odluka koji će se naći na narednoj sednici Skupštine grada.\nMeđu najvažnije odluke spada rebalans gradskog bužeta za 2019. godinu kojim su predviđena izvesna umanjenja, tako da on sada iznosi dve milijarde i 84 miliona dinara uz dodatnih 68 miliona iz ostalih izvora. Javna rasprava o rebalansu je završena devetog decembra, a svi predlozi izmena su ušli u budžet.\nUsvojen je i predlog odluke kojom se predviđa drugačija organizacija Gradske uprave i smanjenje broja odeljenja sa deset na devet. Ukoliko ova odluka bude usvojena, ukinuće se Odeljenje za planiranje i razvoj, a zaposleni u njemu biće raspoređeni na druga radna mesta, dok će poslovi kojima se ono bavilo biti povereni Javnom preduzeću za stambene usluge Bor.\nNa sednici Gradskog veća prihvaćeni su između ostalog i predlozi odluka o maksimalnom broju zaposlenih, izmenama i dopunama plana poslovanja pojedinih javnih preduzeća, stepenu usklađenosti planiranih i realizovanih aktivnosti u javnom sektoru u periodu od januara do septembra i imenovanju direktora Muzeja rudarstva i metalurgije Bor. Za ovu funkciju po završenom konkursu predložen je dosadašnji v.d. direktora Nebojša Dimitrijević. O ovim predlozima odlučivaće odbornici Skupštine grada na sednici koja bi trebalo da bude održana do kraja godine.\nTags: aleksandar milikic, Bor, grad bor, gradsko vece, gradsko vece bor\nPrevious Opštinsko veće u Boljevcu usvojilo treći rebalans budžeta\nNext Za zaposlene u organima opštine Majdanpek – 40 hiljada dinara solidarne pomoći


Raća Petrović blizu povratka u Partizan! (VIDEO)\nPočetna stranicaFK PartizanRaća Petrović blizu povratka u Partizan! (VIDEO)\nPartizan Video Materijal 26.12.17\nVezista Sportinga sve bliži povratku u Partizan, realizacija transfera posle Nove godine.\nDolazak „krupnih riba” u Partizan, po svemu sudeći, moraće da sačeka početak 2018. godine.\n„Ne očekujte ništa veliko do 5. januara”, zagonetno se smeška Miloš Vazura, generalni direktor srpskog šampiona.\nTo „veliko” bi mogao, upravo, da bude Radosav Petrović, u periodu od 2008. do 2011. dobrano već dokazan u crno-belom dresu. Povratak veziste Sportinga u Humsku označen je kao „prioritet svih prioriteta”.\nRođeni Obrenovčanin krajem prošle sedmice već je obavio preliminarne razgovore s rukovodstvom Partizana i – obostrana želja nije sporna. Naravno, za realizaciju transfera neophodan je i pristanak portugalskog velikana.\nNi to, pak, ne bi trebalo da predstavlja problem: Petrović je ove jeseni za Sporting igrao na svega šest utakmica, od toga samo jednu u prvenstvu?! Najveću minutažu imao je u Kupu Portugalije, ostalo...\nTrenutno, realnija je opcija da popularni Raća ponovo zaduži opremu voljenog kluba u statusu – pozajmljenog igrača. O tome koliko bi kvalitetom i iskustvom značio Parnom valjku u borbi za domaće trofeje i u nokaut fazi Lige Evrope gde ga očekuje dvomeč s Viktorijom Plzenj, iluzorno je i pričati...\nFK Partizan FUDBAL Radosav Petrović Transfer


(UŽIVO) Počela pres-konferencija u zgradi Elektroprivrede BiH povodom rudarskih protesta: "Nećemo davati novac u rudnike, a da ne dobijamo rad" Počela je zakazana pres-konferencija u zgradi Elektroprivrede BiH\n24. 11. 2021. u 15:59 Face.ba\nNa ovoj pres-konferenciji planirano je da se obrate generalni i izvršni direktor za ekonomske i pravne poslove, Muhamed Kozadra, Admir Andelija i Ružica Burić.\nNovinarima se obratio Admir Andelija, direktor Elektroprivrede BiH, koji je kazao da se "reorganizacija odvija unutar Elektroprivrede BiH".\n16:05 "Htjeli smo u rudniku 'Kreka' ispitati novi model. Prema prvim informacijama, taj se model pokazao prilično dobrim; primjenom ovog modela došlo je do uštede. Ono što je u problem u zadnja dva dana je odbijanje Sindikata da pregovara i razgovara. Proteste nastavljaju u rudnicima; ja se zahvaljujem Sindikatu na tome. Naše probleme trebamo rješavati u našim kućama!", kazao je Andelija.\n16:08 "Proizvodnja električne energije je opterećena od jula hroničnim nedostatkom uglja", kazao je on, dodavši kako je "bolja situacija u Kaknju u odnosu na Tuzlu."\n16:11 "Sindikat je napravio iskorak; odlučio je da otkrije vrata razgovora. Poruka je da će Sindikat pristati na određenu vrstu razgovora o rješavanju problema. Očekujemo da iz razgovora proizađe nastavak proizvodnje", kaže Andelija.\n16:16 "Nećemo davati novac u rudnike, a da ne dobijamo rad! Spremni smo na kompromis", poručuje Andelija.\n16:17 Na novinarsko pitanje hoće li dati ostavku, s obzirom na to da je to jedan od rudarskih zahtjeva, Andelija nije odgovorio.\n16:22 "Ključno pitanje je ko je napravio dug! Vlada FBiH donošenjem Zakona o finansijskoj konsolidaciji uspjela je da riješi dijelom probleme! U zadnjih deset godina ponovo je došao taj dug", kaže on.\n16:24 "Odlučni smo da rudnici moraju plaćati poreze i doprinose; rudnici ne uplaćuju doprinose za zdravstvo. Hoće li biti isplaćena plata mi smo stanovišta da se plata isplaćuje onoliko koliko se zaradi. Radnicima u režiji i administrativnom osoblju će biti smanjena plata", poručuje Andelija.\n16:26 "Nedostaje nam proizvoljnih radnika. Dobri majstori odlaze iz rudnika svjesni ogromnog pritiska i neizvjesnosti; traže bolje prilike! Administrativno osoblje želi da ostane dok rudnici ne propadnu. Nažalost, rudnici će propasti! U administrativnom dijelu rudnika ima mnogo viška", kazao je Andelija.\n16:30 "Nadamo se da neće biti redukcija struje; imali smo ispade zbog tehničkih problema. Nemamo dovoljno energije u sistemu; potrudit ćemo se i nadamo se da će rudari nastaviti", kaže Andelija.\n16:31 "Zabrinuti smo. 2012. godine imali smo strašnu zimu kada se ugalj nije mogao dovesti u termoelktrane. Ovo je kompleksan sistem, ali mislim da ćemo se mi dogovoriti", potcrtava Andelija.


Nezvanično: Zaraženih 30, a jedna od žrtava i Valjevka | Patak Online – Valjevo vesti\nVALJEVO – Broj zaraženih korona virusom u Valjevu sada je 30, saznaje Patak Online iz više nezvaničnih, ali pouzdanih izvora. U kućnoj izolaciji je, kako saznajemo, oko 500 osoba koje su bile u kontaktima sa ljudima kod kojih je bio pozitivan test na korona virus.\nU Valjevu, od početka epidemije korona virusa i uvođenja vanrednog stanja, ni Gradski štab za vanredne situacije, ni predstavnici lokalne vlasti ili zdravstvenih ustanova, nisu zvanično saopštili broj obolelih, odnosno pozitivnih nakon testiranja na prisustvo korona virusa.\nU međuvremenu, u Fejsbuk grupi “Valjevo, Valjevci i još po nešto” objavljena je informacija člana porodice juče preminule Valjevke, u kojoj je navodi da je ona preminula 23. marta u bolnici “Dragiša Mišović” u Beogradu, a onda izričito dodaje “kao treća žrtva COVID 19”.\nU toj informaciji članovi ove FB grupe se obaveštavaju da porodica nije u mogućnosti da prima saučešće u kući žalosti, već se ono može uputiti putem telefona ili telegrama, te da će se informacijom o sahrani naknadno oglasiti.\nPrethodni članak Dezinfekcija javnih površina u Mionici, podela maski Mioničanima\nSledeći članak Valjevo među najugroženijim gradovima u Srbiji


Evropske berze u skoku | Biznis i Finansije\n/ Vesti / Evropske berze u skoku\nEvropske berze u skoku\nNa početku sedmice evropske berze su porasle, a u fokusu je, pre svega, farmaceutska kompanija AstraZeneca. Jutros su cene deonica na evropskim berzama u usponu, a po dobitku se ističe deonica AstraZenec-e, nakon što je američki farmaceutski gigant Pfizer potvrdio da je dao ponudu za akviziciju tog drugog po veličini britanskog proizvođača lekova, donosi Rojters.\nFTSEurofirst indeks 300 vodećih evropskih deonica ojačao je do 9,30 sati 0,5%, na 1.338 bodova.\nLondonski FTSE, pariski CAC i frankfurtski DAX indeks bili su u 9,30 sati u plusu otprilike 0,4 odsto.\nCena deonice AstraZenece jutros je skočila 15%, jer je Pfizer danas potvrdio da je kontaktirao tu kompaniju 26. aprila radi obnove pregovora o preuzimanju, nakon što je u januaru britanska kompanija odbila njegovu ponudu. Sklopi li se taj posao, a procenjuje se da bi mogao da premaši 100 milijardi dolara, bila bi to dosad najvrednija akvizicija u globalnom farmaceutskom sektoru.\nZnatnije je porasla i cena deonice nemačkog Bayera, za 4,6 posto, jer je kompanija izvestila da je u prvom tromesečju imala 11% veći operativni profit.\nPo podacima Thompson Reutersa, dosad je jedna šestina kompanija čije su deonice sadržane u STOXX Europe 600 indeksu izvestila o poslovnim rezultatima za prvi kvartal, pri čemu je polovina premašila ili ispunila očekivanja analitičara.\nNa Tokijskoj je berzi Nikkei indeks jutros pao 1%, na 14.288 bodova.\nPfizer biohemija farmaceuti farmaceutska farmaceutska kuća farmaceutske farmacija galenika genetska istraživanja genetski modifikovana hrana lek lekovi


Evropski sud za ljudska prava - Sputnjik Srbija\n10:39 24 Jun 2021\nUdarna vest: Srušila se zgrada od 11 spratova na Floridi, u toku potraga za preživelima /video, foto/\nEvropski sud za ljudska prava doneo je danas presudu u kojoj navodi da je obavezna vakcinacija legalna i da je možda potrebna u demokratskim društvima.\nRuski diplomata: Presuda Evropskog suda o Navaljnom ─ otvoreno mešanje u unutrašnje poslove Rusije\nEvropski sud za ljudska prava dozvolio je otvoreno mešanje u poslove Rusije kada je doneo presudu o privremenim merama protiv Alekseja Navaljnog, izjavio je zamenik ruskog ministra spoljnih poslova Aleksandar Gruško.\nUkrajina podnela novu tužbu protiv Rusije sudu u Strazburu\nUkrajina je podnela međudržavnu tužbu protiv Rusije Evropskom sudu za ljudska prava u kojoj se govori o „ciljanim ubistvima protivnika Rusije“, navodi se u saopštenju za štampu suda. Pritom, u dokumentu se ne objašnjava o čemu se radi i ne navode se nikakvi dokazi.\nVan vaše nadležnosti: Rusija zahteva od suda u Strazburu da preispita odluku o Navaljnom\nMinistarstvo pravde Rusije uputilo je zahtev Evropskom sudu za ljudska prava da preispitaju odluku o Alekseju Navaljnom, saopštio je Sputnjiku izvor iz Ministarstva.\nPotpredsednik ruske Državne dume, zamenik predsednika Parlamentarne skupštine Saveta Evrope (PSSE) Petar Tolstoj ne isključuje mogućnost da bi Rusiju mogli pokušati da isključe iz sastava Saveta Evrope zbog odbijanja da ispuni zahtev o oslobađanju Alekseja Navaljnog.\nRusija: Zahtev suda u Strazburu o Navaljnom – udar na međunarodno pravo\nZahtev Evropskog suda za ljudska prava o oslobađanju Alekseja Navaljnog je elemenat kampanje pritiska na Rusiju i udar na međunarodno pravo, izjavila je portparolka Ministarstva spoljnih poslova Rusije Marija Zaharova.\nRusija odbila da ispuni zahtev Evropskog suda za ljudska prava i oslobodi Navaljnog\nZahtev Evropskog suda za ljudska prava da se Aleksej Navaljni oslobodi očigledno je neizvodljiv, jer u skladu sa ruskim zakonom za to ne postoji pravni osnov, rekao je ministar pravde Rusije Konstantin Čujčenko.\nSud u Strazburu traži hitno oslobađanje Navaljnog\nEvropski sud za ljudska prava u Strazburu zahteva od Rusije da hitno oslobodi ruskog blogera Alekseja Navaljnog, saopštila je njegov advokat Olga Mihajlova.\nJermenija tužila Azerjbedžan Evropskom sudu za ljudska prava\nJermenska vlada je podnela međudržavnu žalbu protiv Azerbejdžana Evropskom sudu za ljudska prava, u kojoj optužuje Baku za kršenje niza konvencija tokom eskalacije sukoba u Nagorno-Karabahu u jesen 2020. godine, saopštilo je jermensko predstavništvo u sudu.\nSud u Strazburu priznao defakto jurisdikciju Rusije nad Krimom\nEvropski sud za ljudska prava u Strazburu priznao je da se Krim defakto nalazi pod ruskom jurisdikcijom od 27. februara 2014. godine, sledi iz saopštenja za štampu koje je objavljeno na sajtu suda.\nEvropski sud doneo presudu u slučaju protiv države Srbije\nEvropski sud za ljudska prava u Strazburu odbacio kao neprihvatljivu tužbu protiv države Srbije, koju su 2012. podneli roditelji poginulog gardiste.\nSrbin dobio spor protiv Crne Gore: Evropski sud mu vratio imovinu\nDržavljanin Srbije Ilija Nešić dobio je spor pred Evropskim sudom za ljudska prava protiv Crne Gore, prema kojoj država mora da mu vrati pravo vlasništva na ranije oduzetu imovinu bez naknade.\nBerlinski zid 21. veka u Mostaru\nSve što je bio predratni Mostar, „svetli simbol“ bratstva i jedinstva ne samo naroda i narodnosti Bosne i Hercegovine, već i čitave Jugoslavije, danas se pretvorilo u svoju suprotnost. I više od toga, jer današnji Mostar je duboko podeljeni grad u kojem ni izbori ne mogu da se održe već 11 godina.\nPrljavi trikovi — zamenik ruskog ministra na listi „Neprijatelji Ukrajine“\nRusija i Ukrajina suočili su se na Evropskom sudu za ljudska prava u Strazburu ranije ovog meseca, kada su predstavnici Ukrajine optužili Rusiju za „kršenje ljudskih prava” na Krimu, dok su ruski zvaničnici odbacili slučaj jer je bez „pravnog osnova”, i optužili Kijev da troši vreme ovog suda.\nEvropa konačno presudila ustašama\nSud u Strazburu je odbio da raspravlja o tužbi koju je protiv Hrvatske podneo bivši hrvatski fudbalski reprezentativac Josip Šimunić zbog uzvikivanja ustaškog pozdrava — „Za dom spremni“!\nUkrajina tuži Rusiju zbog incidenta u Kerčkom moreuzu\nVlada Ukrajine je Evropskom sudu za ljudska prava podnela tužbu protiv Moskve zbog kršenja prava ukrajinskih mornara nakon incidenta u Kerčkom moreuzu, izjavio je zamenik ministra pravde Ukrajine Ivan Liščina.\nRusija dobila žalbu zbog incidenta u Kerčkom moreuzu\nMinistarstvo pravde Rusije primilo je zahtev Evropskog suda za ljudska prava prema žalbi Ukrajine u vezi sa incidentom u Kerčkom moreuzu, saopštila je služba za medije Ministarstva.\nRodbina holandskih žrtava tuži Rusiju Strazburu\nGrupa od 270 holandskih građana, članova porodica poginulih u rušenju malezijskog aviona MH17 iznad Ukrajine 2014. godine, podnela je tužbu protiv Rusije pred Evropskim sudom za ljudska prava u Strazburu.\nKijev Evropskom sudu dostavio materijal protiv Rusije o Donbasu\nUkrajina je poslala nove materijale Evropskom sudu za ljudska prava o događajima u Donbasu, izjavio je na televiziji „Njuz van“ ukrajinski ministar pravde Pavel Petrenko.\nRusi krivi i kad su žrtve\nZaključak Evropskog suda za ljudska prava da je Rusija imala „ozbiljne propuste“ u preduzimanju mera prilikom sprečavanja masakra u školi u Beslanu ispolitizovana je jer je neshvatljivo na osnovu kojih dokaza je doneta odluka da je Rusija uopšte bila u mogućnosti da predupredi taj teroristički akt, smatraju analitičari.\n10:33 Bečićeva stranka: U obzir dolazi samo rekonstrukcija Vlade, bez izbora novog premijera\n10:30 Srušila se zgrada od 11 spratova na Floridi, u toku potraga za preživelima /video, foto/\n10:20 Ruski bezbednjak skreće pažnju: Opasne bolesti bukte tamo gde se nalaze biološke laboratorije\n10:19 Kako će se razmrsiti čvor u Crnoj Gori – sprema li se ključni sastanak\n10:16 Požar u Gračanici, evakuisani meštani /video/


Lokacija u mestu Kiževak u opštini Raška na kojoj je pronađena masovna grobnica\nPre više od nedelju dana, direktor Instituta za sudsku medicinu u Prištini, Arsim Grdžaliju izjavio je da je u Kiževaku u opštini Raška pronađena masovna grobnica. Dva dana kasnije, predsednik Komisije za nestala lica Vlade Srbije Veljko Odalović rekao je da se veruje da je u grobnici između 15 i 17 tela, i da će njihova identifikacija biti moguća posle analize DNK. Istog dana, Odeljenje za ratne zločine Višeg suda u Beogradu zatražilo je ekshumaciju tela pronađenih u opštini na jugozapadu Srbije.\nTu vest nije komentarisao gotovo niko iz vlasti u Srbiji, a jedini predstavnik opozicije koji je o tome nešto rekao je predsednik Građanskog demokratskog foruma (GDF) Zoran Vuletić. On je u saopštenju podsetio da masovna grobnica u Raškoj nije jedina pronađena u Srbiji i da „skriveni grobovi pokazuju kontinuiranu neodgovornost države i nesumnjivo saučesništvo u zločinu“.\nNekoliko dana pošto je otkrivena grobnica u Raškoj, objavljena je vest da je predsedniku Srbije Aleksandru Vučiću zabranjen ulazak na Kosovo. Ni o tome nijedan zvaničnik Srbije ništa nije rekao, a Predsedništvo Srbije nije odgovorilo na molbu internet-portala „Kossev“ da prokomentariše vest o tome.\nNa pitanje DW da li je Vučiću zaista zabranjen ulazak na Kosovo i šta je bio razlog za tu odluku, Ministarstvo spoljnih poslova Kosova odgovorilo je linkom ka saopštenju ministarke Melize Haradinaj-Stubla: „Zahtev Vučića, Vulina, Đurića i Petkovića da posete Kosovo, u vreme kada se Kosovo suočava s ponovnim otvaranjem rane i velikog bola za nestalim licima, i otkrivanjem masovnih grobnica Albanaca“ predstavlja „više uvredu, nego provokaciju“, navela je Haradinaj-Stubla i dodala da će „svaki zahtev Srbije u ovim okolnostima, uvek imati isti odgovor“.\nMeđu retkima, ako ne i jedini koji su se osvrnuli na vest o zabrani da Vučić uđe na Kosovo, opet je Zoran Vuletić. On je upitao predsednika Srbije da li je zabrana ulaska na Kosovo u bilo kakvoj vezi s pronalaskom grobnice. Po svemu sudeći, odgovor do sada nije dobio.\nPitanje nestalih je deo agende dijaloga Beograda i Prištine pod okriljem Evropske unije, a rešavanje tog problema ušlo je i u sporazum potpisan u Vašingtonu 4. septembra.\nIako su se obe strane obavezale „da će ubrzati napore da lociraju i identifikuju posmrtne ostatke nestalih osoba“, neke izjave zvaničnika Srbije opovrgavaju uveravanja da Beograd to zaista i namerava da učini.\n„Šta ćemo mi sa Srbima koji potkazuju Albancima i Hrvatima, pričaju razne gluposti, pokazuju im gde su sahranjeni Albanci širom Srbije? Veljko Odalović, ta Komisija za nestala lica, oni malo, malo, pa idu da istražuju neke lokacije koje dojavljuju određeni špijuni“, rekao je u septembru u intervjuu za jednu beogradsku televiziju novi predsednik Skupštine Srbije Ivica Dačić.\nNepuna dva meseca kasnije, Dačić je za „Sputnjik“ izjavio da Srbija radi na istrazi ratnih zločina, otkrivanju grobnica i nestalih lica, i da „u Srbiji niko ne sprečava da se nešto otkrije ili da se sankcionišu krivci“.\nUpravo na presude Haškog tribunala pozvao se Odbor za spoljne poslove Predstavničkog doma Kongresa SAD, koji je na Tviteru preneo da je konstatovao da je za skrivanje tela ubijenih Albanaca u Hagu osuđen Vlastimir Đorđević, ali da se u Beogradu nije sudilo ostalima koji su u tome učestvovali.\nFond za humanitarno pravo (FHP) je 2017. godine tom pitanju posvetio dosije „Operacija skrivanja tela“ i podsetio da je odluka o skrivanju tragova zločina na Kosovu donesena 1999. na najvišem državnom nivou, i da je Slobodan Milošević od ministra unutrašnjih poslova Vlajka Stojiljkovića tražio da učini sve kako bi se uklonili sahranjeni leševi albanskih civila.\nDokazi o premeštanju leševa s Kosova u Srbiju izvođeni su u procesima pred Tribunalom u Hagu protiv Nikole Šainovića i drugih visokih zvaničnika Srbije, kao i u postupku protiv Vlastimira Đorđevića. Uz to, neki od dokaza o skrivanju tela ubijenih Albanaca izvođeni su i pred Višim sudom u Beogradu, u predmetima „Suva Reka“ i „Bitići“.\nNije istražena ni odgovornost Gorana Radosavljevića Gurija, nekada nadležnog za Nastavni centar u Petrovom Selu, gde su otkrivene dve masovne grobnice. To nije učinjeno, iako je nekadašnji šef Službe državne bezbednosti Radomir Marković na suđenju Slobodanu Milošević izjavio da mu je Dragan Ilić rekao kako mu je pomoć u poslu (asanacije terena) pružio baš Goran Radosavljević Guri, navedeno je u dosijeu FHP.\nKljučne reči Srbija, Kosovo, masovna hrobnica, ratni zločin\nTrajni link https://p.dw.com/p/3ljvb


Centar za socijalni rad u petak deli paketiće\nObjavljeno sreda, 20 decembar 2017 12:41\nCentar za socijalni rad opštine Srbobran obaveštava da će u svojim prostorijama u petak, 22. decembra 2017. godine od 12 časova upriličiti podelu novogodišnjih paketića namenjenih deci bez roditeljskog staranja.\nZavršen sedmi praznični vašar u u Spomen kući Nandora Giona\nObjavljeno ponedeljak, 18 decembar 2017 12:56\nKulturni centar Nandora Giona u Srbobranu je u Spomen kući ovog pisca po sedmi put organizovao Božićni i novogodišnji vašar koji je održan u subotu, 16. decembra 2017. godine.\nProsvetari obučavani za rad sa decom sa smetnjama u razvoju\nObjavljeno ponedeljak, 18 decembar 2017 10:07\nUdruženje za pomoć MNRO ''Biser'' i humanitarna organizacija za pomoć osobama sa smetnjama u razvoju ''Dečije srce'' iz Beograda su uz podršku srbobranske lokalne samouprave u subotu, 16. i nedelju, 17. decembra 2017. godine u Gimnaziji i ekonomskoj školi ''Svetozar Miletić'' organizovali obuku za rad sa decom i osobama sa smetnjama u razvoju namenjenu prosvetnim radnicima.\nDarko Rundek, ''Plavi orkestar'' i ''S.A.R.S.'' za doček u Novom Sadu\nObjavljeno petak, 15 decembar 2017 15:56\nDoček Nove 2018. godine u Novom Sadu biće organizovan na četiri lokacije – Trgu slobode, Trgu republike, u Studiju M i u Ledenoj šumi u Dunavskom parku.\nRadivoj Debeljački završio Program o upravljanju regionalnim razvojem\nObjavljeno petak, 15 decembar 2017 13:52\nČlan Opštinskog veća zadužen za međunarodnu i regionalnu saradnju i rukovodilac Kancelarije za lokalni ekonomski razvoj Radivoj Debeljački uspešno je završio specijalistički program pod nazivom ''Upravljanje regionalnim razvojem putem EU fondova'' koji u saradnji sa Ekonomskim fakultetom sprovodi Fond ''Evropski poslovi'' AP Vojvodine.\n''Ruka spasa'' čuva tradiciju\nObjavljeno petak, 15 decembar 2017 11:11\nUdruženje žena ''Ruka spasa'' predstaviće svoj projekat ''Čuvajmo tradiciju'' u okviru kog će u Pozorištancu u sredu, 20. decembra 2017. godine od 16 časova nastupiti Kulturno-umetnička društva ''Bard'' iz Srbobrana i ''Ivanjsko cveće'' iz Nadalja.\nPraznični vašar u Spomen kući Nandora Giona\nObjavljeno sreda, 13 decembar 2017 14:11\nKulturni centar Nandora Giona u Srbobranu će u Spomen kući ovog pisca po sedmi put organizovati Božićni i novogodišnji vašar koji će biti održan u subotu, 16. decembra 2017. godine od 9 do 16 časova.\nRad vaspitačice iz Nadalja zapažen na Tari\nObjavljeno sreda, 13 decembar 2017 08:57\nNa stručnim susretima Saveza udruženja vaspitača Srbije koji je održan na Tari od 7. do 10. decembra 2017. godine među predškolskim ustanovama učesnicima iz Srbije, Republike Srpske, Crne Gore i Makedonije, našla se i Predškolska ustanova ''Radost'' iz Srbobrana.\n''Dani Deda Mraza'' u Bečeju\nObjavljeno utorak, 12 decembar 2017 10:01\nTuristička organizacija opštine Bečej na Gradskom trgu organizuje petodnevnu manifestaciju ''Dani Deda Mraza'' koja će se održati od utorka, 26. do subote, 30. decembra 2017. godine.\nObaveštenje za ratne veterane iz 1999. godine\nObjavljeno ponedeljak, 11 decembar 2017 12:43\nUdruženje ratnih vojnih invalida i porodica poginulih boraca opštine Srbobran poziva sve one koji su učestvovali u ratnim dejstvima 1999. godine, a da im je to upisano u vojnu knjižicu, da se jave u njihovu kancelariju na Trgu republike broj 4 u Srbobranu ili da pozovu broj telefona koji je istaknut na njihovim vratima.\nBesplatni preventivni pregledi do kraja meseca\nObjavljeno ponedeljak, 11 decembar 2017 11:03\nAkcija besplatnih preventivnih pregleda u srbobranskom Domu zdravlja ''Dr Đorđe Bastić'' biće organizovana svakog ponedeljka, srede, petka i subote od 8 do 12 časova do kraja decembra, poručila je predsednica lokalne Skupštine Milena Alargić prilikom gostovanja na našem radiju.\nČija je naša zemlja? (drugi deo)\nObjavljeno subota, 09 decembar 2017 18:46\nZemljoradnička zadruga Nadalj bavi se semenskom proizvodnjom, prvenstveno semenskog kukuruza koji je visoko profitabilna kultura. Posle situacije sa vraćanjem državnog zemljišta Srpskoj pravoslavnoj crkvenoj opštini Bačko Gradište, svi zaposleni su uplašeni zbog neizvesne budućnosti, a poslednja nada je da Upravni sud potvrdi da Agencija za restituciju može ponoviti postupak.\nČija je naša zemlja? (prvi deo)\nObjavljeno subota, 09 decembar 2017 18:30\nZemljoradnička zadruga Nadalj nalazi se u velikom problemu. Nakon što je Agencija za restituciju donela rešenje o vraćanju državnog zemljišta od 35 hektara Srpskoj pravoslavnoj crkvenoj opštini Bačko Gradište, dovodi se u pitanje opstanak zadruge i egzistencija 30 porodica koje od nje žive.\nPozivu da daju krv odazvalo se preko 100 Srbobranaca\nObjavljeno petak, 08 decembar 2017 14:12\nČetvrta redovna akcija dobrovoljnog davanja krvi u Srbobranu organizovana je u Pozorištancu u četvrtak, 7. decembra 2017. godine, a organizator je bio opštinski Crveni krst zajedno sa Zavodom za transfuziju krvi Vojvodine.\n''SD Tekstil'' ima u planu širenje pogona u Srbobranu\nObjavljeno petak, 08 decembar 2017 13:47\nKompanija za proizvodnju radnih uniformi ''SD Tekstil'' iz Stare Pazove koja u Srbobranu radi nepunih godinu dana ima u planu da svojim sredstvima izgradi halu u ovdašnjoj industrijskoj zoni i tada bi na tom mestu posao moglo da dobije i do 200 ljudi.\nU ponedeljak u Srbobranu kasting za ''Srbija u ritmu Evrope''\nObjavljeno četvrtak, 07 decembar 2017 23:43\nPrvi kasting u Srbobranu za učešće na dečijem muzičkom takmičenju ''Srbija u ritmu Evrope'' biće održan u holu Osnovne škole ''Vuk Karadžić'' u ponedeljak, 11. decembra 2017. godine sa početkom u 17 časova.\nBespovratna sredstva za mala i srednja preduzeća\nObjavljeno četvrtak, 07 decembar 2017 18:10\nMala i srednja preduzeća sa teritorije opštine Srbobran dobila su bespovratna sredstva kao podsticaj od lokalne samouprave koja je za tu namenu obezbedila ukupno 3,5 miliona dinara, a svečano potpisivanje ugovora sa privrednicima održano je u ponedeljak, 4. decembra 2017. godine u Maloj sali opštine Srbobran.\nDeca obradovana paketićima za Mikulaš\nObjavljeno sreda, 06 decembar 2017 08:40\nKlub za negovanje tradicije svih naroda i narodnosti opštine Srbobran je u utorak, 5. decembra 2017. godine u Pozorištancu po 21. put povodom Mikulaša (Sveti Nikola) organizovao podelu paketića najmlađoj deci.\nŽelja je da se osobe sa invaliditetom uključuju u društvenu zajednicu\nObjavljeno ponedeljak, 04 decembar 2017 12:02\nPovodom Međunarodnog dana osoba sa invaliditetom, predsednik opštine Radivoj Paroški je u nedelju, 3. decembra 2017. godine u svojoj kancelariji priredio prijem za korisnike Udruženja za pomoć MNRO ''Biser'' i članove Udruženja ratnih vojnih invalida (URVI) opštine Srbobran.\n''Plavi krug'' preventivnim pregledima obeležio Dan osoba sa invaliditetom\nObjavljeno ponedeljak, 04 decembar 2017 09:29\nDruštvo za borbu protiv šećerne bolesti ''Plavi krug'' iz Srbobrana je besplatnim preventivnim pregledima u prostorijama Udruženja za pomoć MNRO ''Biser'' održanim u nedelju, 3. decembra 2017. godine obeležilo Međunarodni dan osoba sa invaliditetom.\n''Ruka spasa'' darovala 20 dečijih paketića Društvu ljubitelja ručnih radova\nObjavljeno ponedeljak, 04 decembar 2017 08:59\nUdruženje žena ''Ruka spasa'' na čelu sa Savkom Lazić predalo je u petak, 1. decembra 2017. godine 20 paketića za decu Društvu ljubitelja ručnih radova iz Srbobrana koje su oni pet dana kasnije davali mališanima za Mikulaš.\nObjavljeno nedelja, 03 decembar 2017 11:32\nIako svaka peta osoba ima neku vrstu invaliditeta, ljudi su obično zbunjeni u susretu s njima. Nedovoljna upućenost u njihove potrebe i mogućnosti, nepoznavanje načina pružanja pomoći, te predrasude ili strah od susreta s nepoznatim, sputavaju ljude da slobodno komuniciraju i nude pomoć.\nVrhunac zalaganja ''Bisera'' je licenca za uslugu dnevnog boravka\nObjavljeno subota, 02 decembar 2017 14:29\nOkrugli sto na temu umetnost i inkluzija organizaciji Udruženja za pomoć MNRO ''Biser'' i Udruženja likovnih umetnika ''Art'' održan je u srbobranskom Domu kulture u petak, 1. decembra 2017. godine.\nU opštini Srbobran veliki broj prijava porodičnog nasilja\nObjavljeno subota, 02 decembar 2017 12:21\nJavni čas posvećen Zakonu o sprečavanju nasilja u porodici održan je u petak, 1. decembra 2017. godine u Velikoj sali Skupštine opštine Srbobran.\nKorisnici ''Bisera'' stvarali likovna dela\nObjavljeno četvrtak, 30 novembar 2017 18:26\nLikovna kolonija na salašu Katai u Malom Iđošu okupila je u sredu, 29. novembra 2017. godine 40 korisnika ''Bisera'' i njima bliskih udruženja koji su u lepom ambijentu stvarali umetničke radove na temu jeseni.\nParoški posetio Klub penzionera u Srbobranu\nObjavljeno četvrtak, 30 novembar 2017 13:01\nKlub penzionera koji funkcioniše u okviru Centra za socijalni rad opštine Srbobran obišao je u sredu, 29. novembra 2017. godine i predsednik opštine Radivoj Paroški.\nNIS je primer za druge kompanije\nObjavljeno četvrtak, 30 novembar 2017 12:24\nU poslovnom centru Naftne industrije Srbije (NIS) u Novom Sadu su u utorak, 28. novembra 2017. godine predstavljeni rezultati rada ove kompanije i lokalnih samouprava širom Srbije sa kojim ona godinama sarađuje kroz program ''Zajednici zajedno''.\nDobrovoljno davanje krvi u Srbobranu\nObjavljeno sreda, 29 novembar 2017 12:19\nČetvrta redovna akcija dobrovoljnog davanja krvi u Srbobranu biće organizovana u Pozorištancu u četvrtak, 7. decembra 2017. godine u periodu od 8 do 12 časova, a organizator je opštinski Crveni krst zajedno sa Zavodom za transfuziju krvi Vojvodine.\nOkrugli sto o umetnosti i inkluziji\nDan škole proslavljen u svim bojama sveta i otkrivanjem biste\nOd decembra ponovo novogodišnji turnir u malom fudbalu i klizalište\nTurinci i Nadaljčani u utorak daju krv


Na dnevnom redu sednice lokalnog parlamenta: Novo ime sportskog centra „Đorđe Predin-Badža“\nPredsednik bečejskog parlamenta Peter Knezi zakazao je sednicu lokalnog „zakonodavnog tela“ za danas (31. maj), međutim, uprkos očekivanjima, na dnevnom redu sednice nema izbora članova nadzornih odbora u javnim preduzećima.\nNaime, po Zakonu o javnim preduzećima, članovi nadzornih odbora (nema više upravnih odbora) moraju da budu visokoobrazovani ljudi i stručnjaci u oblasti u kojoj posluje javno preduzeće gde obavljaju nadzor. Pretpostavlja se da vladajuće partije u Bečeju nisu uspele da do kraja maja nađu partijske kadrove koji odgovaraju zahtevima, ili ti kadrovi nisu uspeli da na vreme obezbede potrebnu (obimnu) dokumentaciju kojom dokazuju da odgovaraju zahtevima. Nadzorni odbori će verovatno biti izabrani na narednoj sednici Skupštine opštine u junu mesecu, kada se očekuje i raspisivanje konkursa za izbor novih direktora u javnim preduzećima.\nKo troši više od 25 m³ vode, plaća trostruku cenu\nU odluci o izmenama i dopunama odluke o snabdevanju vodom navodi se da ukoliko količina isporučene vode ne prelazi 25 m³ na mesečnom nivou, obračun se vrši prema osnovnoj ceni za 1 m³. Ukoliko je količina isporučene vode veća od 25 m³ na mesečnom nivou, obračun se vrši prema trostrukoj osnovnoj ceni za 1 m³ za količinu vode iznad 25 m³.\nPored toga predviđeno je i da korisniku vode koji nema kontrolni vodomer, fakturiše se razlika utroška prema glavnom vodomeru i zbiru sa kontrolnih vodomera, proporcionalno broju članova domaćinstva.\nNa današnjoj sednici odbornici bi trebali da donesu odluke o ostvarivanju prava na regresiranje troškova boravka u predškolskoj ustanovi za treće i četvrto dete, o utvrđivanju ekonomski najniže cene u okviru taksi tarife po kojoj se mora obavljati auto-taksi prevoz na teritoriji opštine i o usvajanju Lokalnog plana akcije za decu od 2013. do 2016. godine.\nPlanirana je i izmena odluka o zaključivanju i sprovođenju ugovora o osnivanju „LINK FTO“ d.o.o. Bečej, o snabdevanju vodom i o Poslovniku Skupštine opštine.\nOdbornici bi trebali da usvoje i izveštaje o prošlogodišnjem radu Komunalca, Vodokanala, Toplane, Narodne biblioteke, Centra za socijalni rad, Turističke organizacije opštine, kao i ovogodišnji plan rada Centra za socijalni rad.\nLokalni poslanici bi zatim trebali da ponovo izaberu diplomiranog pravnika Čabu Delija za lokalnog zaštitnika građana.\nPredviđeno je i da na osnovu odluke Upravnog odbora OSC-a „Mladost“ ime ove ustanove ubuduće bude: Ustanova za sportsku i kulturnu aktivnost omladine Bečej „Đorđe Predin-Badža“.\nOpštini Bečej za uklanjanje divlje deponije u Mileševu i čišćenje kanala 55 miliona\nViše iz ove kategorije « Maturantska parada u Bečeju: Kada su školarci plesali\tOpština kupuje stolice za veliku salu: Milion dinara za stolice »


Krizni štab za put u Evropu … | Traganje za gradom\nKrizni štab za put u Evropu …\nObjavljeno Tuesday, 18. November 2008. autor Đorđe\nGrađani Ovče rumunske narodnosti i neki drugi sa njima koji nisu rumunske narodnosti a koji tu stanuju, osnovali su “Krizni štab za odbranu Ovče” da brane Ovču od Roma iz slama pod Gazelom koje grad Beograd želi da naseli u okolinu Ovče a na gradskom zemljištu. Pozivaju se na kršenje Ustava jer je navodno ugrožena rumunska nacionalna manjina, menja se nacionalni sastav stanovništva a Rumuni tu žive vekovima i da grad želi ovom akcijom da asimiliše Rumune. Nije rečeno ko je asimiltor i šta će oni biti posle asimilacije, možda im se konačno priža prilika da budu Beograđani. Kažu da nema uslova za integraciju Roma, nema kanalizacije i mesta u školi ili tako nešto. Takođe, traže da se gradu Beogradu oduzme pravo na upravljanje zemljištem na levoj obali Dunava mada je to gradska teritorija. Ima tu i neka nevladina organizacija koja se trpa u priču sa predlogom revizije i uspostavljanja monitoringa nad celom operacijom jer je sve do sada rađeno netransparentno a oni će sve to učiniti demokratskim i sprečiti tu „nekosultativnost”. Na kraju iz kriznog štaba obaveštavaju da oni nisu rasisti, daleko od toga, nemaju ništa protiv Roma, da su sa svojim lokalnim Romima u dobrim odnosima i da se međusoibno pomažu.\nOvo je prepričana vest iz novina a pre nekoliko meseci, tačnije u julu, pisao sam tekst sa pitanjem da li Beograd ima svoje rasiste i mislim da je korisno da iz tog teksta ponovim neke delove, podsećanja radi, a posebno u okviru priče o Evropskom Beogradu ….\n„ … Beograd ima neke građane koji ne vole sve svoje sugrađane, posebno ako su oni druge vere, ekonomskog statusa, boje tena ili imaju drugačije navike, mada ne znaju da objasne zašto tako osećaju. Valjda tako nadoknađuju nemoć da prepoznaju svoj sopstveni identitet, a možda je to i neki oblik samodokazivanja, jer ako su inferiorni u svom svakodnevnom okružju ili u svojoj etničkoj grupi, onda traže izlaz u nevoljenju drugih. …\n… Ova međuetnička netrpeljivost mogla bi se nazvati rasizmom, ali ovde to nije slučaj jer iza toga ne stoji nikakva ideologija, oni su prosto inferiorni, uplašeni od nečeg drugačijeg, pa zato i nasilni. Koriste se različiti eufemizmi za imenovanje ovog stanja, izbegava se prava reč i to je tipično za beogradski mentalitet: krstiš nevolju drugačije i onda nevolje ni nema. Posebnu vrstu netrpeljivosti predstavlja izražena nenaklonost prema Romima, koji su takođe Beograđani, ali ih beogradski etnički netrpitelji ne vole u blizini, a još manje u neposrednom susedstvu. Oni kažu da to nije rasizam, naprotiv, kažu da nemaju nikakav loš osećaj prema Romima ali će njihova blizina da im smanji vrednost nekretnina…\n… Beograd ima slamove, spontano nastala naselja u kojima pretežno žive Romi, i to je sasvim prepoznatljivo u gradu. Postoji i nekoliko desetina romskih naselja širom Beograda u kojima živi populacija koja se teško integriše u gradski život, pre svega zato što se država ne bavi dovoljno tim problemom, pa su prepušteni sami sebi i organizuju se kako znaju i umeju. …\n… Plan je da se slamovi sa nepodnošljivim uslovima opstanka zamene naseljima na drugim lokacijama sa elementarno prihvatljivim uslovima, pre svega sa strujom, vodom i kanalizacijom. Dosadašnji pokušaji nisu bili efikasni i uspešni delom zbog birokratije, zatim zbog novca i najzad odbijanjem građana da prihvate Rome u svojoj blizini. Međuetnički netrpitelji su na Novom Beogradu čak predvodili proteste nezadovoljnih građana, pa građani naseljeni ispod Gazele ostaše tu gde su i bili. I ostala je samo namera da se presele u civilizovano okruženje. Mada to niko nije glasno izgovorio, svi bi nekako voleli da se ta naselja izgrade negde daleko van grada gde se neće videti, pa tako neće ni postojati, i Beograđani će imati svoju sliku grada neopterećenu tuđom nevoljom….\n… Nesposobnost da se prihvate drugačiji životni impulsi, navike i potrebe, smanjuje mogućnost da Beograd bude metropola jer i pored potrebe za različitošću što pojačava pozitivnu gradsku vrevu, tolerancija je osnovni princip opstanka grada, čak i kad nema nameru da postane metropola….\n… posle svega, ipak nije jasno da li su malobrojni međuetnički netrpitelji, koji grubim rečima i nasiljem javno iskazuju svoj stav, samo glasnogovornici onih Beograđana koji isto misle ali to ne iskazuju glasno, pa koriste ove kao prednju liniju fronta i nečujno im se pridružuju u trenutku kad pomisle da su im interesi ugroženi. Ako je tako, onda će se kasniti sa ostvarenjem vizije Beograda kao metropole, sve dok Beograđani jasno i nedvosmisleno ne odbace netoleranciju i ljude koji je promovišu, pogotovo kad je ona zasnovana na etničkoj razlici….”\nE još samo da budu uhvaćeni haški begunci i eto Beograda u Evropi kao prestižne metropole pune napredne i savremene arhitekture a i FEST će uskoro….


Ministarka Obradović razgovarala sa ambasadorom Francuske\nIzvor: Radio Televizija Vojvodine, 02.Dec.2020, 14:42\nMinistarka za državnu upravu i lokalnu samoupravu, Marija Obradović, izrazila je danas zadovoljstvo saradnjom sa Francuskom u oblasti upravljanja i reforme javne uprave, koja se zasniva na zajedničkom interesu, a to je integracija Srbije u EU.\nObradović je, na sastanku sa francuskim ambasadorom Žan Luj Falkonijem, pohvalila zalaganja obe strane u segmentu upravljanja ljudskim resursima i profesionalnog razvoja i potvrdila da je srpska uprava spremna da intenzivira odnose >> Pročitaj celu vest na sajtu Radio Televizija Vojvodine << sa Francuskom, kroz različite teme i projekte saradnje, saopšteno je iz kabineta ministarke.\nAmbasador Falkoni istakao je specifičnost odnosa Srbije i Francuske koji se odnose na razmenu, na političkom i tehničkom nivou, kao i na interesovanje francuske administracije da sa Srbijom podeli dobru praksu.\nSaradnja je olakšana stalnim prisustvom francuskog stručnjaka dodeljenog MDULS-u, ali i saradnjom sa NAPA-om, SUK-om i GENSEK-om.\nMinistarka Obradović i ambasador Falkoni najavili su mogućnost buduće saradnje na pitanjima od zajedničkog interesa, u post kovid izazovima, poput rodne ravnopravnosti i digitalizacije javnih usluga.\n11:27: Rasprodaja Bitcoina izbrisala 100 milijardi $ sa tržišta kripto...\n11:26: STALNA PONIŽENJA! Mira Furlan je ovako GOVORILA o ŽIVOTU u Amer...\n11:26: Gledaćemo još Dmitrovićevih penala (VIDEO)\n11:26: Dinamo diže cenu i puni kasu: Malo je 10.000.000 za Lovra Majera\n11:26: U Sutomoru uhapšen državljanin Srbije zbog sumnje da se bavio p...\n11:26: Lejkersi i Džejms bolji od Milvokija i Adetokumba\n11:26: Raste interesovanje Nišlija za vakcinaciju, otvoren punkt i u ...\n11:25: BRITANSKI JAVNI DUG DOSTIGAO NOVI REKORD Slab oporavak maloprodaj...\n11:25: Posledice prečestog konzumiranja jabuka\n11:25: Resorno ministarstvo obezbedilo nov EEG aparat Zdravstvenom centr...


Opel Corsa ulazi u prvu električnu reli seriju na svetu - Auto Republika\nPočev od avgusta 2020., električni automobili će učestvovati u sopstvenoj reli seriji. Doduše, inicijalno će učestvovati samo Opel Corsa-e, ali je ADAC-ov događaj među prvima koji elektromobile uvodi na ovu nepoznatu teritoriju.\nNaravno, reli model će biti posebno pripremljena i podešena verzija električne Corse. Raspolagaće sa 136 ks i 260 Nm, što će biti sasvim dovoljno da zabavi gledaoce.\nAutomobili razvijeni za ovu seriju su u fazi testiranja, pre nego što se budu našli uživo pred publikom, na Salonu automobila u Esenu, 29. novembra.\n„Zahtevan razvojni program ide po planu, ali je još uvek daleko od finiša“, izjavio je Jerg Šrot, direktor Opel Motorsporta. „Cilj je snabdevanje privatnih timova potpuno pouzdanim, lako upravljivim i snažnim reli automobilom, koji će se takmičiti u okviru ADAC Opel e-Rally Cupa, čime će se nastaviti uspešnim stazama prethodnog ADAC Opel Rally Cupa.“\nReli s električnim trkačima će startovati u avgustu 2020., kao deo ADAC Saarland-Pfalz relija, a za sada su najavljena četiri glavna događaja. Prijave se primaju do Božića ove godine.\nMesto na startnom gridu košta 5.900 evra i timu daje pristup nizu povoljnosti.\nTu je i druga runda registracija koja počinje u februaru 2020., ali u tom slučaju kotizacija raste na 7.500 evra.\ntags: auto-moto sport električni automobili EV reli\nprevious Život pored frekventnih puteva donosi povećan rizik od oboljevanja od raka pluća\nnext Samo u Americi - Peterbilt 359 s 3.424 konjske snage


Posao decenije - Dovedeš ga za pola miliona, prodaš za 40! - Sportske.net\nPosao decenije - Dovedeš ga za pola miliona, prodaš za 40!\nLester Siti bi na Rijadu Marezu mogao da zaradi neverovatnu sumu novca.\nVan Galu ultimatum, zamena pristala!Klinton N'Ži mora 'pod nož'Van Gal sutra ostaje bez posla, pregovara se sa zamenom?!Zbog ovih podataka Van Gal mora da podnese ostavkuŠta kaže Van Gal posle novog brukanja?\nLisice su definitivno najprijatnije iznenađenje Evrope, ne samo Premijer Lige.\nRanijerijev tim se nalazi na prvom mestu na tabeli engleskog prvenstva, ekipa pruža impresivne partije i deluje odlično kao kolektiv.\nU prvi plan se svakako izdvajaju Džejmi Vardi i Rijad Marez, za koje Ranijeri tvrdi da ni po koju cenu neće biti prodati u januaru.\nTako smatra i sam Marez koji je rekao da je 'lepo kada se klubovi interesuju za tebe, ali zašto bih išao iz Lestera kad smo prvi na tabeli'?\nMožda ga ubedi 40 miliona razloga!?!\nNaime, engleski mediji javljaju da su Totenhem i Mančester Junajted poslali ponudu od 4o miliona za Mareza, ponudu koja je osamdeset puta veća od iznosa koji je Lester platio kako bi ovog sjajnog fudbalera doveo u Englesku.\nPodsećamo, Alžirac je iz Luvra stigao u januaru 2014. godine, a plaćen je 'tričavih' pola miliona evra!


Timok ponovo bolji od Radničkog **VIDEO**\n06. avg 2012. 09:00\nFudbaleri Radničkog i u šestoj pripremnoj utakmici nisu pokazali da spremno dočekuju prvenstvo Srpske lige. U veoma slaboj igri, pirotski srpskoligaš nije uspeo da se suprodstavi boljoj ekipi Timoka....\nProtiv Timoka, danas, u najboljem sastavu!\n05. avg 2012. 12:21\nFudbaleri Radničkog igraće danas šestu trening utakmicu uoči početka prvenstva Srpske lige. Ekipa Milana Stojanovskog sastaće se u revanš meču sa novim prvoligašem Timokom iz Zaječara. Trener “...\nPirotski Fjučers bez prošlogodišnje pobednice Natalije Kostić **VIDEO**\n04. avg 2012. 11:28\nDanas je počeo drugi Fjučers turnir za žene. Jovica Jovanović , direktor Turnira kaže da će će učestvovati 42 teniserke u kvalifikacijama i 32 u glavnom žrebu. Nadmetaće se i 16 devojaka u ...\nI Radnički I Dubočica još uvek bez prave forme **VIDEO**\n04. avg 2012. 11:26\nFudbaleri Radničkog odigrali su juče petu trening utakmicu u okviru priprema za jesenji deo prvenstva Srpske lige Istok. Pirotski tim igrao je nerešeno 3: 3 sa Dubočicom iz Leskovca . I na ovoj ...\nMladi vole basket “Tri na tri”\n04. avg 2012. 11:22\nU Dimitrovgradu je juče počela Tradicionalna manifestacija Dani košarke. Na Turniru u basketu “Tri na tri” igraju pioniri, juniori i seniori.Zoran Gerov iz Košarkaskog kluba Dimitrovgrad kaže da ...\nRadnički danas protiv Dubočice\n03. avg 2012. 13:14\nU okviru priprema za jesenji deo prvenstva Srpske lige Istok, fudbaleri Radničkog danas dočekuju ekipu Dubočice iz Leskovca. Trener belih, Milan Stojanovski, zadovoljan je dosadašnjim pripremnim ...\nDerbi u prvom kolu Radnički Pirot-Radnički Svilajnac\n01. avg 2012. 19:36\nU Jagodini je danas održana Konferencija klubova Srpske lige grupa Istok, na kojoj su izvučeni parovi predstojećeg prvenstva i donete odluke o organizaciji takmičenja. Pirotski Radnički na ...\n30. jul 2012. 12:59\nTradicionalna manifestacija Dani košarke. Održaće se u Dimitrovgradu trećeg i četvrtog avgusta. Zoran Gerov, najbolji dimitrovgradski košarkaš svih vremena , podseća da je ova manifestacija deo ...\nNišlije ponovo najbolje na Turniru u Dimitrovgradu\n30. jul 2012. 12:00\nU Dimitrovgradu je sinoć završen 49. Turnir u malom fudbalu. Prvo mesto i konkurenciji mladjih pionira osvojila je ekipa Mali vukovi, kod starijih pionira prvi je Magmont. Veterani Kazablanke ...\nMogu bolje i Radnički i Car Konstantin\n29. jul 2012. 11:12\nFudbaleri Radnikog odigrali su u Nišu u subotu četvrtu trening utakmicu u okviru priprema za novo prvenstvo Srpske lige. Beli su igrali nerešeno 1:1 sa uvek neugodnim domaćinom , ekipom Car ...\nBolja igra Radničkog protiv Zaplanjca **VIDEO**\n27. jul 2012. 11:09\nFudbaleri Radničkog savladali su juče, u trećoj trenig utakmici, ekipu Zaplanjca člana Niške zone sa 2:o. Ekipa trenera Milana Stojanovskog igrala je bolje, u odnosu na prethodne dve provere. ...\nLužnica namučila Radnički **VIDEO**\n26. jul 2012. 10:00\nJuče su fudbaleri Radničkog odigrali drugu trening utakmicu u okviru priprema za novo prvenstvo Srpske lige. "Beli" su na Stadionu kraj Nišave pobedili sa 3: 2 Lužnicu , člana Niške zone. Ekipa iz ...\nOlimpijac Viktor Ninov na Mitingu “Jump” u Dimitrivgradu\n24. jul 2012. 12:43\nU okviru Turnira u malom fudbalu, u sredu, 25.jula biće održan 15. Medjunarodni atletski miting za skakače. Darko Kostov, iz Kancelarije za mlade, najavljuje učešće i najboljeg bugarskog skakača u ...\n“Fjučers” turnir ponovo u Pirotu!\n24. jul 2012. 12:35\nTeniski savez Srbije, Opština Pirot i Teniski klub "Pirot" od 4. do 9. avgusta u Pirotu organizuju drugi Fjučers turnir za žene. Na Turniru će učestvovati 48 teniserki u kvalifikacijama i 38 u ...\nTurnir u malom fudbalu u Dimitrovgradu u savremenom ambijentu! **VIDEO**\n22. jul 2012. 11:16\nU Dimitrovgradu je u toku tradicionalni Turnir u malom fudbalu. Darko Kostov iz Kancelarije za mlade, koja je organizator Turnira kaže da učestvuju veoma kvalitetne ekipe iz Pirota, Niša, Svrljiga, ...


Crnogorska policija na mjestu ubistva vođe klana, Bar, fotoarhiv\nAkcija češke policije koja je u Pragu uhapsila Slobodana Kašćelana (55), najtraženijeg crnogorskog bjegunca, za kojim je još u februaru 2017. godine raspisana crvena Interpolova potjernica, jedna je od glavnih tema medija u Podgorici, s obzirom da Kašćelan slovi za vođu Kavačkog kriminalnog klana, koji je od 2014. godine u bjesomučnom ratu sa Škaljarskim klanom, a čiji se navodni vođa Jovan Vukotić već nalazi u beogradskom zatvoru.\nDa li to, što se predvodnici dva zavađena kotorska klana nalaze iza rešetaka, može biti uvod u smirivanje njihovih međusobnih obračuna u Crnoj Gori i u regionu, odnosno da li će policija pokazati volju I moć da im stane na put?\nPolicijski službenici Češke Republike i Crne Gore, kako se navodi, bili su u stalnoj komunikaciji sa kolegama iz Njemačke, Austrije, Francuske i još nekoliko zemalja.\nU podužem saopštenju, Uprava crnogorske policije konstatovala je kako je hapšenje Kašćelana "još jedan pokazatelj da crnogorska policija u kontinuitetu preduzima sve neophodne mjere i radnje u traganju za najtraženijim bjeguncima, sa posebnim akcentom na vođe i pripadnike organizovanih kriminalnih grupa".\nI navodni vođa Škaljarskog klana, Jovan Vukotić, je u oktobra ove godine uhapšen u Turskoj i isporučen Beogradu, kao srpski državljanin, gdje je osuđen na godinu i tri mjeseca zatvora zbog falsifikovanja pasoša.\nDa li će stavljanje navodnih mafijaških bosova voditi smirivanju bespoštednog rata ta dva klana, koji traje od 2014. godine, kada je u Španskoj luci Valensija nestao brod sa dvije tona kokaina, a od kada je u surovim obračunima stradalo desetine pripadnika tih klanova, ali i nedužnih ljudi?\nNastavljen bespoštedni sukob dva kotorska klana\nDan nakon hapšenja Slobodna Kašćelana u Pragu, podgorička štampa otkriva nezvanične detalje, pa tako provladina Pobjeda iznosi kako su kod kod njega pronađena dva pasoša – francuski i kosovski, na ime Slobodan Perić.


Đurić čestitao Mitrovčanima godišnjicu oslobođenja\nDirektor Kancelarije za KiM Marko Đurić čestitao je opštinskom rukovodstvu i građanima Kosovske Mitrovice Dan opštine i sedamdeset prvu godišnjicu oslobođenja grada.\nHoti: Vozilo novinarke se verovatno samo zapalilo\nPožar na automobilu marke „Ford fiesta“ u vlasništvu novinarke Kosseva Nevenke Medić najverovatnije su prouzrokovale loše instalacije, kaže za RTV Kim Besim Hoti, zamenik direktora regionalne policije na severu.\n“Istražiti okolnosti pod kojima je izgoreo automobil novinarke”\nUdruženje novinara Srbije i Društvo novinara Kosova i Metohije traže od nadležnih na Kosovu da istraže okolnosti pod kojima je izgoreo automobil novinarke-saradnice portala “Kossev” iz Severne Mitrovice Nevenke Medić i javno saopšte rezultate istrage.\n“U novinarstvu je najbitinja istina i poštovanje ljudi”\nKnjiga „Žanrovi u savremenom novinarstvu“ trojice univerziteskih profesora žurnalistike promovisana je sinoć u Domu kulture u Gračanici.\nSrpska pravoslavna crkva danas proslavlja Svetog mučenika Stefana Dečanskog. U Visokim Dečanima ktitorska slava.\n„Promenićemo lošu reputaciju NVO-a“\n„Generalno nevladine organizacije imaju negativnu reputaciju kod građana, a mi ćemo se potruditi da izgradimo poverenje, kazala je predstavljajući Centar građanske energije Sara Ostojić.\nZapaljena vozila novinarke i policijskog poručnika\nRano jutros zapaljena su dva vozila na severu Kosova. Jedno od vozila je u vlasništvu poručnika Kosovske policije Zorana Radulovića, a drugo novinarke portala "Kossev" Nevenke Medić.\nMustafa: Poštovaću odluku Ustavnog suda\nKosovski premijer Isa Mustafa spreman je da ispoštuje odluku Ustavnog suda Kosova o Zajednici srpskih opština, bez obzira na to kakva će ona biti, preneli su danas prištinski mediji.\nVaspitači izvodili predstavu za decu\nBajku “Čardak ni na nebu ni na zemlji” na sceni Doma kulture u Dobrotinu za svoje mališane izvodili su vaspitači Predškolske ustanove “Sunce” iz Lipljana.\nŠlimberže: Institucije da zaštite žene\nUoči sutrašnjeg Međunarodnog dana sprečavanja nasilja nad ženama, šef Misije OEBS-a na Kosovu, ambasador Žan Klod Šlimberže rekao je da relevantne institucije treba da više urade kako bi snažnije reagovale na slučajeve porodičnog nasilja.\nKosovski premijer Isa Mustafa izjavio je sinoć da nije bio obavešten o poseti načelnika Generalštaba Vojske Srbije, generala Ljubiše Dikovića, Kosovu.\nJevtić u Starom Gracku: Podsećati da ubice nisu pronađene\nMinistar za povratak Dalibor Jevtić danas je u Starom Gracku položio venac na spomen obeležje 14 srpskih žetelaca koji su ubijeni 23. jula 1999.godine. „Ne samo na parastos nego svakodnevno moramo da podsećamo da do dana današnjeg nisu pronađene njihove ubice“, kazao je Jevtić.\nOdbojkaši Kosovske Mitrovice plasmanom u četvrtfinale Kupa Srbije ostvarili su najveći uspeh u istoriji kluba.\nGračanica: Uzurpatorima rešenja o iseljenju\nSlužba za stanovanje opštine Gračanica uručiće licima koja nelegalno borave u stambenim objektima u Novom Badovcu i na Padalištu rešenja o iseljenju, najavljeno je iz Odeljenja za urbanizam.\n„U Skupštinu samo ako ne bude incidenata“\nUkoliko na sednicama Skupštine Kosova bude bilo opasnosti po poslanike „Srpska lista“ neće učestvovati u njihovom radu, oduka je sastanka poslaničkog kluba te liste.\nDirektor Kancelarije Vlade Srbije za Kosovo i Metohiju Marko Đurić je rekao je da će hidrosistem Gazivode ostati srpski.\nJevtić: Treba sačekati odluku Ustavnog suda\nPremijer Kosova Isa Mustafa je jasno rekao da će se svaki Briselski dogovor implementirati i želim da mu verujem na reč, kazao je Dalibor Jevtić, komentarišući njegovu nedavnu izjavu da će se o ZSO pomovo pregovarati ako sud oceni da nije u skladu sa Ustavom.\nĐurić: Rešavanje spornih pitanja kroz dijalog\nSrbija se u kontinuitetu zalaže za rešavanje svih spornih pitanja u odnosima sa našom južnom pokrajinom kroz dijalog i uz uzdržavanje od jednostranih poteza, izjavio Marko Đurić.\nNikolić: BG i PR da pregovaraju i ispune dogovoreno\nPredsednik Srbije Tomislav Nikolić izjavio je da Beograd i Priština treba da nastave da pregovaraju, ali otvoreno i iskreno, a da ono što je dogovoreno treba i da ispune.\n“Selo Banjska primer opstanka”\n”Srbi u selu Banjska primer svima kako se odupreti od prodaje svoje imovine. Ovde nije prodata niti jedna kuća”, rekao je danas posetivši ovo mesto ministar za povratak Dalibor Jevtić.\nSrbija traži kontrolu vazdušnog prostora\nVlada Srbije zvanično zatražila od Evropske unije da nadgleda i upravlja službama za kontrolu vazdušnog prostora nad Kosovom, kada istekne period u kome taj posao obavlja Mađarska, piše Koha Ditore.\nDžon Keri na Kosovu\nAmerički državni sekretar Džon Keri posetiće 2. decembra Kosovo.\nU Radevu otvorena zdravstvena ambulanta\nU Radevu, u zgradi OŠ „Vuk Karadžić“, otvorena je zdravstvena ambulanta za potrebe meštana tog sela u opštini Gračanica.\nVeći stepen bezbednosti u regionu Gnjilana\nKosovska policija je podigla su stepen bezbednosti posle terorističkih napada u Parizu, kaže za RTV Puls Ismet Hašani. Više opreza ima i u regionu Gnjilana.\nSimić čestita praznik Albancima i poziva na mir\n“Sutra je albanski nacionalni praznik i ja očekujem da ga albanska zajednica u miru proslavi i od srca im čestitam, ali i od srca apelujem da na najavljenim protestima u Prištini ne upiru prst u svoje komšije Srbe i ne podgrevaju atmosferu netrpeljivosti”, kaže za RTV KIM Slavko Simić.\nKM: Dvojica povređenih tokom pokušaja pljačke\nPripadnik policije L.I. (53) i građanin M.B. (33) povređeni su danas posle podne u centru Kosovske Mitrovice prilikom pokušaja pljačke.\nPritvor učesnicima nasilnog protesta\nApelacioni sud u Prištini potvrdio je odluku Osnovnog suda o pritvoru od 30 dana za 17 učesnika nasilnog protesta u Prištini.\n„Ne želimo da se ponovi martovski pogrom“\nSrbi u kosovskim institucijama zahtevali su veći stepen osiguravanja bezbednosti za srpsku zajednicu pred najavljeni protest opozicije u Prištini. „Ne želimo da se ponovi martovski pogrom“, kaže ministar Dalibor Jevtić.\nDojava o bombi u “Vivi”\nZbog dojave o bombi u supermaketu “Viva fresh store” u naselju Veternik blizu Prištine evakuisani su zaposleni i kupci koji su se tu zatekli, javlja Ekspres.\nPada prvi sneg, vozači oprez\nSneg koji pada od jutros nije izazvao veće probleme vozačima, ali se zbog vlažnih kolovoza iz nadležnih službi savetuje opreznija vožnja.\nGrafiti ISIS u Bošnjačkoj mahali\nTokom ove nedelje na više srpskih kuća u Bošnjačkoj mahali u Kosovskoj ispisani su grafiti "ISIS".\nJevtić u Cernici i Ponešu\nMinistar za zajednice i povratak Dalibor Jevtić danas je u Ponešu uručio ključeve novoizgrađenih kuća porodicama Trajković i Ristić.\nKreativna kuća novo mesto za umetnike\nIzložbom fotografija mladih umetnika, diplomaca prištinskog Fakulteta umetnosti, otvorena je Kreativna kuća u Gračanici. Ovaj novi kulturni centar otvoren je za mlade stvaraoce, uglavnom konceptualne umetnike.\nVečeras KKN u Gračanici\nPoznati beogradski sastav “Kanda Kodža i Nebojša” nastupiće večeras u Gračanici.\nPukla cev, meštani Gračanice bez vode\nMeštani Gračanice, Lapljeg Sela i Preoca ostali su bez vode nakon pucanja vodovodne cevi kod kružnog toka. Iz Javnih službi očekuju skoro uklanjanje kvara.\nOpozicija najavljuje miran protest\nPredstavnici tri opozicione parlamentarne stranke, koje se protive formiranju ZSO, održaće sutra protest za koji tvrde da će biti miran i nenasilan.\nPolicija drži pod opsadom sedište Samoopredeljenja\nKosovska policija i nakon hapšenja Aljbina Kurtija drži pod opsadom sedište pokreta Samoopredeljenje, a okupljeni simpatizeri stranke se periodično sukobljavaju sa policijom.\nOko 10.000 ljudi na protestu opozicije u Prištini\nOko 10.000 građana okupilo se na protestu Prištini zahtevajući povlačenje sporazuma o formiranju ZSO i o demarkaciji granične linije sa Crnom Gorom.


ANDRIJA GAZIVODA UPUCAN NA CETINJU: Izrešetan ispred teretane 13\nPORODICA OLUJIĆ UBIJENA SAMO ZATO ŠTO SU SRBI: Hrvati izrešetali sa 40 9\t171\nFoto: Reuters /ognen Teofilski\n20.08.2015. 16:53h 07.05.2017. 19:38h\nNa grčko-makedonskoj granici najmanje 3.000 ljudi čeka ulazak u zemlju, a iz Skoplja stižu optužbe da Grčka organizovano transportuje izbeglice ka Makedoniji\n1 / 5 Foto: Reuters /ognen Teofilski\nĐEVĐELIJA - Vlada Makedonije proglasila je vanrednu situaciju na južnom i severnom delu granice zbog priliva migranata što omogućava i angažovanje makedonske vojske. Kako javljaju makedonski mediji, na grčkoj teritoriji zaglavljena su dva teretna i jedan putnički voz.\n#Macedonia declares state of emergency at Greek border and plans to send in military #refugees http://t.co/F3fSD4qHNC pic.twitter.com/uxf92vWmWL\n— dwnews (@dwnews) August 20, 2015\nU izveštajima se terena se navodi da u bezgraničnom prostoru najmanje 3.000 izbeglica čeka da uđe u Makedoniju, a očekuje se i povećanje tog broja. TV Plusinfo tvrdi da su granični prelazi između Makedonije i Grčke zatvoreni za izbeglice, te da su duž graničnog prelaza raspoređeni specijalci kako bi kontrolisali situaciju. Pripadnici policije, kako se navodi, sprečavaju veće grupe migranata da pešice krenu ka Đevđeliji. Pristižu i pripadnici grčke pogranične policije koja makedonske policijske strukture obaveštava o stanju sa njihove strane granice.\nU međuvremenu, portparol makedonskog MUP-a Ivo Kotevski saopštio je da je Vlada Makedonije proglasila je vanrednu situaciju na južnom i severnom delu granice zbog povećanog talasa migranata, što otvara mogućnost angažovanja makedonske vojske. Kotevski je na konferenciji za novinare rekao da međuinstitucionalno koordinaciono telo svakodnevno prati stanje sa ilegalnim migrantima koji nameravaju da uđu na teritoriju Makedonije iz susedne Grčke i u skladu s tim prave analize radi spremnosti da odgovori na svaki mogući način. Kotevski je optužio Grčku da organizovano transportuje migrante ka Makedoniji, i da na granici te dve zemlje nema nikakve kontrole sa grčke strane.\nOn je objasnio da je zbog povećanog pritiska na južnu granicu i sve veći intenzitet tranzita preko tzv. balkanskog migracionog koridora bilo procenjeno da je potrebna dodatna povećana i efikasnija kontrola graničnog pojasa gde su registrovani masovni ilegalni prolasci sa grčke strane. Kotevski je naglasio da u zemlju mogu da uđu samo oni koji imaju urednu dokumentaciju, pasoš, vizu, u zavisnosti od zemlje porekla.\n"Očekujemo da će angažovanje vojske dati rezultate u dva pravca. Prvo, da se poveća bezbednost i spokoj lokalnog stanovništva i drugo, da se obezbedi sveobuhvatniji pristup u tretmanu lica koja su izrazila nameru da zatraže azil u Republici Makedoniji u skladu sa kapacitetima i preporukama konvencija čiji je potpisnik i Republika Makedonija, a koje se trudimo da dosledno poštujemo", rekao je Kotevski.\nOn je naglasio da će za postupanje prema odluci vlade biti formiran glavni štab pri Centru za upravljanje kriznim situacijama koji treba da pripremi akcioni plan i da realizuje predviđene aktivnosti. Iz Ministarstva unutrašnjih poslova saopšteno je da su svesni da povećana kontrola na južnoj granici nije konačno rešenje za izbegličke krize. Makedonske vlasti uskoro očekuju reakciju Evropske unije kako bi svi zajedno rešili izbegličku krizu.\nPremijer Nikola Gruevski poručio je da pitanjem migranata, čiji broj se iz dana u dan u Makedoniji povećava i sada već premašuje 2.500 dnevno, treba da se bavi pre svega Evropa. Policija periodično propušta manje grupe, a na stanici u Đevđeliji mnoge porodice spavaju na otvorenom. Makedonija mora da obezbedi adekvatan smeštaj migranata, a da to ne bude policijska stanica gde može da stane svega 165 ljudi, rekla je Aleksandra Kraus iz makedonskog UNHCR-a, prenosi Reuters. Do sada je 40 hiljada stranih državljana izrazilo nameru da traži azil u toj zemlji. Samo u poslednja 24 sata zahtev je tražilo 1327 ljudi. Većina njih su iz Sirije, Avganistana, Iraka, Pakistana i drugih ratom zahvaćenih zemalja. Lokalni mediji ističu da dodatno angažovanje policije košta Makedoniju oko 800 hiljada evra mesečno.\nIstovremeno AFP javlja da je hiljade sirijskih izbeglica stiglo danas trajektom "Elefterios Venizelos" u Pirej, glavnu luku Grčke i grada Atine, nadajući se da će nastaviti svoj put prema severnoj Evropi. Grčka vlada je unajmila taj trajekt da bi prebacila izbeglice, pristigle iz Turske preko Egejskog mora na južna grčka ostrva, u Atinu i omogućila im da nastave put prema svojim konačnim odredištima. Izbeglice nastavljaju put preko Makedonije i Srbije, a većina njih se nada da će na kraju stići kod svojih rođaka u Nemačkoj, Holandiji i Švedskoj.\nSRBI BEZ PROBLEMA NA GRANICI\nSKOPLJE - Ambasadorka Srbije u Makedoniji Dušanka Divjak-Tomić izjavila je povodom pojačanih mera bezbednosti na makedonsko-grčkoj granici zbog migrantske krize da ambasada Srbije nema informacije da je iko od srpskih državljana koji kroz Makedoniju idu u Grčku ili se vraćaju iz te zemlje na granici imao problema.\n"Nemamo informacije da je bilo ko imao problema. Čak i na graničnim prelazima, migranti su neprimetni, oni se prevoze autobusima i drugim sredstvima do Đevđelije, do voza. Imamo čak neke kolege koje su ovih dana bile na odmoru i niko nije primetio ništa problematično," rekla je ambasadorka. Ona se ogradila da još nema najsvežije informacije o novonastaloj situaciji ali je izrazila uverenje da bi se naši građani sigurno javili ambasadi. "Mislim da je put prohodan, jer ni do sada nije bilo problema," navela je ona.


Veselin Jevrosimović - Blic Sport\nPredsednik Atletskog saveza Srbije Veselin Jevrosimović izjavio je danas da je video snimak pokazao da je bilo neregularnosti u rezultatu Vedrana Samca, koji je sa 85,60 metara navodno postavio državni rekord u bacanju koplja,te najavio da će svi odgovorni za takav skandal biti sankcionisani.\nREKORD U ARENI Jevrosimović i Branković: Možemo da organizujemo i Svetsko prvenstvo\nPredstavnici Atletskog saveza Srbije rekli su da su prezadovoljni završenim Evropskim dvoranskim prvenstvom i dodali da se nadaju da će Srbija dobiti organizaciju Svetskog prvenstva u dvorani 2020.\nJevrosimović: Ćuprija dobija atletsku dvoranu!\nPredsednik Atletskog saveza Srbije Veselin Jevrosimović potvrdio je da će u Ćupriji sledeće godine biti izgrađena atletska dvorana.\nJevrosimović na čelu srpske atletike do 2020.\nUpravni odbor Atletskog saveza Srbije je, na svom prvom zasedanju u novoj atletskoj dvorani, usvojio ostavku a onda i kandidaturu za novi mandat predsednika ASS-a Veselina Jevrosimovića.\nJevrosimović: Srbija će se kandidovati za domaćina Svetskog prvenstva u dvorani\nPredsednik Atletskog saveza Srbije Veselin Jevrosimović najavio je da će se Srbija kandidovati za domaćina Svetskog dvoranskog prvenstva 2020. godine.\nJevrosimović: Fudbalski klub OFK Beograd isterao atletičare sa stadiona, sramota!\nPredsednik atletskog saveza Srbije Veselin Jevrosimović postavio je na društvenoj mreži sliku ultimatuma fudbalskog kluba OFK Beograda atletičarima u kojem se navodi da odmah napuste prostorije stadiona na Karaburmi.\nAtletska elita stiže u Arenu, Udovičić uveren: Pokazaćemo da smo pravi domaćini\nMinistar omladine i sporta Vanja Udovičić rekao je danas da će Srbija biti dostojan domaćin atletskog prvenstva Evrope u dvorani koje će se 2017. godine održati u Beogradu.\nPrivatnici: Nema profita, nema ni ulaganja u sportu\nAlisa Marić, ministarka omladine i sporta, najavila je da bi klubovi u budućnosti mogli da se finansiraju iz privatnog sektora, a Duško Vujošević, trener košarkaša Partizana, zatražio je da se spisak privatnih firmi kojima bi klubovi mogli da se obrate za pomoć objavi javno.


Karići u vrhu svetske poslovne elite u Davosu - PRess Serbia | PR PRess team\n“Dana Holdings” je po treći put svrstana među 100 najboljih kompanija na svetu. Posebno priznanje pripalo je najvećem građevinskom poduhvatu u Evropi “Minsk World“, koji BK grupa realizuje na tri i po miliona kvadratnih metara, a Nebojša Karić proglašen je za najboljeg izvršnog direktora na svetu u oblasti građevinske industrije.\nOvim značajnim priznanjem, koje dodeljuje prestižni britanski magazin “World Finance” još jednom je potvrđen izuzetno visok kvalitet poslovanja, a nagradu je tokom trajanja Svetskog ekonomskog foruma u Davosu, koji okuplja svetsku političku i poslovnu elitu, u ime BK grupe, čiji je predsednik Bogoljub J. Karić, primio Dragomir J. Karić.\n– Posebno zadovoljstvo mi pričinjava to što su u Davosu predstavnici velikih korporacija u razgovoru sa nama izrazili veliku spremnost da investiraju u našoj Srbiji čime Srbija postaje nezaobilazan centar za razvoj visokih tehnologija – podvukao je Dragomir J. Karić.\nBK grupa je po izboru svetskih stručnjaka nagrađena i za “Najveći multifunkcionalni kompleks“.\n“Minsk World” je najveći građevinski poduhvat u Evropi od tri i po miliona kvadratnih metara i predstavlja “grad u gradu”, a predviđeno je da u njemu živi i radi 400.000 ljudi. Svojim stanovnicima, zahvaljujući najnovijim visokotehnološkim dostignućima, pruža sve uslove za udoban i aktivan život – od modernog smeštaja do škola, vrtića, klinika, zabavnih i sportskih centara, uz pažljivo očuvanje životne sredine. Posetile su ga brojne ugledne ličnosti među kojima i predsednik Srbije Aleksandar Vučić sa srpskim članom Predsedništva BiH Miloradom Dodikom.\nVeliki intervju sa Nebojšom Karićem čuveni “World Finance” je naslovio: “Dana Holdings gradi bolju budućnost za Istočnu Evropu sa svojim konceptom grad u gradu”. Karić je u razgovoru za britanski magazin istakao je da je “Dana Holdings primer snažnih porodičnih odnosa koji se uspešno koriste u sistemu upravljanja preduzećem”.\nSve ove velike nagrade dobijene na najvažnijem svetskom ekonomskom samitu potvrđuju izvanredne uspehe BK grupe, koju su pre pedeset godina u Peći osnovali braća Bogoljub, Dragomir, Sreten i Zoran sa sestrom Oliverom. U zemljama bivšeg SSSR prisutni su više od četiri decenije kao prva privatna kompanija osnovana u Sovjetskom Savezu, a po modelu njihovog poslovanja tadašnji predsednik Mihail Gorbačov pokrenuo je čuvenu “perestrojku”. Danas BK grupa svojim poslovnim angažmanima i delovanjem predstavlja pokretač razvoja kako u istočnoj Evropi tako i u centralnoj Aziji. U svom portfoliju ima upisane milione izgrađenih kvadratnih metara stambenog i poslovnog prostora, bolnica, biznis-centara, predsedničkih rezidencija, državnih trezora, tridesetak civilnih i vojnih aerodroma, a trenutno širom planete gradi novih 10 miliona kvadratnih metara najprestižnijih objekata. Njihov logo je simbol kvaliteta u svim državama u kojima posluju.\nTagovibk bk group bogoljub karic braća Karić davos dragomir karić minsk nagrade


Društvo i ekonomija: Vesić: Novi zakon uvodi red u održavanje zgrada - BalkaniYUm.TV '); } //]]>\nVesić: Novi zakon uvodi red u održavanje zgrada\nNovim Zakonom o stanovanju konačno će se uvesti red u održavanje stambenih zgrada, izjavio je gradski menadžer Goran Vesić i dodao da će taj zakon omogućiti da manjina "ne teroriše" većinu građana koji žele da žive u urednim i sređenim zgradama\n"Suština je da će se ovim zakonom konačno uvesti red u održavanje stambenih zgrada. Više neće prizemlje i ulaz da budu problem samo onih ljudi koji žive u prizemlju, a krov samo onih koji žive u potkrovlju već ćemo konačno moći da uređujemo stambene zgrade onako kako treba da izgledaju zgrade u kojima žive ljudi", pojasnio je Vesić.\nOn je u izjavi Tanjugu rekao da je novi Zakon o stanovanju prošao Vladu Republike Srbije i da se ocekuje da će veoma brzo biti na sednici Narodne skupštine.\nIstakavši da u Beogradu postoji mnogo stambenih zgrada u kojima ljudi žive, a koje se ne održavaju, Vesić je naglasio da se novim zakonom, između ostalog, uvodi i obaveza održavanja stambenih zgrada.\n"U Beogradu postoji više hiljada, a po nekim procenama možda i do 10.000 stambenih zgrada u kojima žive ljudi, a koje niko ne održava. Niko ih ne pere, ne čisti, ne popravlja liftove i naprosto te zgrade nisu samo problem za život tih ljudi već su problem i za bezbednost", rekao je Vesić i dodao da se novim zakonom uvodi obaveza da se formira stambena zajednica.\nTo znači da će vlasnici svih stanova morati da formiraju stambenu zajednicu, izaberu skupštinu i svog upravnika zgrade, objasnio je Vesić i dodao da je upravnik zgrade ono što je do sada bio predsednik skupštine stanara.\n"Za one koji to ne urade, lokalna samouprava će postaviti prinudnog upravnika zgrade koji će donositi sve odluke u vezi sa održavanjem zgrade dok, naravno, vlasnici stanova ne odluče da izberu svog upravnika. Kada to urade, taj prinudni upravnik više neće biti tu", pojasnio je gradski menadžer.\nOsim toga, uvodi se mogućnost da stambene zajednice, ukoliko to žele, angažuju profesionalnog upravnika zgrade, rekao je Vesić i dodao da se registar profesionalnih upravnika uvodi pri Privrednoj komori Srbije.\nKako je istakao, novim zakonom se uvode i olakšane procedure za donošenje odluka tako da više neće biti moguće da jedan stanar spreči sprovođenje neke odluke oko koje su se ostali stanari saglasili.\n"Verovali ili ne, imamo slučajeve da nešto ne može da se uradi u zgradi jer se jedan stanar buni i koristi svoje pravo veta, a svi drugi stanari to hoće da urade. Sada se zna kako se donose odluke, znaju se kvorumi i odluka je obavezujuća za sve koji žive u zgradi bez obzira ukoliko je doneta većinom i to su uprošćene procedure", obrazložio je Vesić.\nIstakavši da se uvodi i javni interes održavanja stambenih zgrada, on je ocenio da je to veoma važno, naročito zbog fasada koje su u Beogradu jedan od većih problema.\n"Grad će konačno moći da uloži deo sredstava, da zajedno sa stanarima kreira programe uređenja fasada po kojima će Grad dati deo sredstava, a stanari drugi deo koji će plaćati kroz Infostan na duži vremenski period koji je naravno njima prihvatljiv,", pojasnio je Vesić.\nKada je reč o zgradama kao što su pošte, banke i državne institucije, on je rekao će pravnim licima koja ostvaruju profit u tim zgradama biti ostavljen rok u kojem će oni morati da urede fasade.\nNa taj način će, ocenio je Vesić, sigurno bar četvrtina fasada u Beogradu biti uređena.\nKako je ocenio, novi Zakon o stanovanju zaista donosi čitav niz pogodnosti koje su za Grad Beograd veoma važne i koje će omogućiti da se konačno sve zgrade u prestonici održavaju i da konačno manjina "ne teroriše" većinu građana koji žele da žive u urednim i sređenim zgradama.\n"Verujem da će većina građana pozdraviti ove promene, na kraju krajeva mi smo ih i predložili na osnovu njihovih zahteva...verujem da će ovaj zakon doneti puno dobrih stvari, da će ga građani prihvatiti i da ćemo dobre stvari u vezi sa ovim zakonom tek osetiti", zaključio je gradski menadžer.


Suspendovani stadioni ’vječitih’ – mojKontakt portal – Radio Televizija Kontakt\nSuspendovani stadioni ’vječitih’\nU saopštenju Zajednice fudbalskih klubova Jelen Superlige ističe se da će stadioni biti suspendovani sve do konačne odluke Disciplinske komisije Fudbalskog saveza Srbije, koja će hitno uslijediti poslije dobijanja dodatnih izvještaja.\nDešavanja na terenu na subotnjem derbiju bila su u sijenci incidenata na tribinama, prvenstveno na južnoj, gdje su navijači šampiona Srbije napravili požar na više mjesta. Na drugoj strani, na ’sjeveru’ nisu viđeni incidenti, ali jeste upotreba pirotehničkih sredstava, koja su zabranjena na sportskim borilištima.\nKomesar za takmičenje Jelen Superlige Srbije Vladimir Butulović još u nedjelju je najavio oštre kazne za oba kluba, a suspenzija stadiona očigledno je samo početak.\n„Ovom prilikom apelujemo na nadležne državne organe da uzmu učešće i pomognu u donošenju trajnog rješenja ovih problema, koji su u dužem periodu prisutni na našim stadionima.\nSmatramo da je na našim fudbalskim utakmicama prisutna ogromna većina pravih i iskrenih navijača klubova i da su oni taoci manje grupe navijača koji su vinovnici nereda i koji mogu da dovedu do ozbiljnih posljedica.\nStoga smo svi u obavezi da preduzmemo adekvatne mjere iz svoje nadležnosti kako bi zaštitili prave navijače i druge učesnike fudbalske igre na sportskim priredbama“, ističe se u saopštenju Zajednice fudbalskih klubova Jelen Superlige.\nCIA tjerala ljekare da muče teroriste poslije 11. septembra


Danas počinje isplata penzija u Srpskoj\nFond za penzijsko i invalidsko osiguranje Republike Srpske obavještava korisnike prava iz penzijskog i invalidskog osiguranja da isplata redovnog mjesečnog primanja za mart 2020. godine počinje danas.\nU uslovima vanrednog stanja, zbog sprečavanja širenja virusa korona, isplata korisnicima starijim od 65 godina, koji penziju primaju putem tekućeg računa, vršiće se uz jednokratnu punomoć, koju korisnik u svrhu podizanja penzije daje drugom licu ili neposrednim podizanjem penzije, saopšteno je iz Fonda PIO.\nIsplata penzije korisnicima starijim od 65 godina u bankama i poslovnicama banaka u Republici Srpskoj vršiće se u određene dane-petak i utorak, u terminu od 07-10 časova u kojem banke, po preporuci, rade isključivo sa penzionerima.\nIsplatom penzije za mart obuhvaćeno je ukupno 267.435 korisnika prava, od čega je 217.293 u Republici Srpskoj, a van Republike 50.142 korisnika prava.\nZa isplatu penzije za mart potrebno je 95 miliona KM u neto iznosu, odnosno 96,2 miliona KM u bruto iznosu.\nProsječna penzija iznosi 393,36 KM i čini 41,10 odsto prosječne plate u Republici Srpskoj.\nIznos najniže penzije za staž od 40 i više godina je 403,71 KM.\nZa puni staž osiguranja od 40 godina prosječna penzija za mart iznosi 576,95 KM, što čini 60,29 % od prosječne plate u Republici\nIznos najviše penzije za mart u Republici Srpskoj je 2.076,35 KM.\nPrihod po osnovu doprinosa za penzijsko i invalidsko osiguranje u martu 2020. godine iznosio je 72,64 milionaKM.\nStrukturu korisnika prava za mart čine starosne penzije sa 58,02 odsto, porodične sa 27,8 odsto, invalidske sa 14,08 odsto i ostala prava sa 0,09 odsto.\nPočinje isplata penzija za više od 267.000 korisnika\nSaopštenje Fonda PIO\nPozivamo penzionere da preuzmu obrazac jednokratne punomoći\nDelalić: Čekam odluke Tužilaštva i Suda\n68 glasova 53%\n60 glasova 47%


Britak um i ljubav prema rodu\nNa metohu manastira Žiče određenom još za života sv Save, u Pećkoj Patrijaršiji u crkvi Svetih Apostola “građene po obrazu crkve slavnog Siona i sv. Save Jerusalimskog” narečen je i hirotonisan Vikarni episkop njegove svetosti Patrijarha srpskog sa titulom“Episkop Lipljanski” visokodostojni protosinđel Jovan (Ćulibrk). Svetu arhijerejsku liturgiju služio je Patrijarh srpski Irinej uz sasluženje episkopa i ostalog sveštenstva Srpske pravoslavne crkve, kojoj je prisustvovalo više stotina vernika pridošlih sa svih kontinenata, ministri Vlade RS, Goran Bogdanović i Ivica Dačić, komandant Kfor – a Erhard Biler i mnogobrojni predtavnici medjunarodnih misija Euleks – a i Kfor – a. Suncem obasjano sedište srpskih arhiepiskopa i patrijarha učinilo je dan svečanijim, a kako nam reče Pećanac koji je prvi put ovde nakon dvanaest godina „Bistrica danas ne huči i ne tuži, peva sa narodom Kosmetskim i sestrinstvom manastira Pećke Patrijaršije”. Okupljeni vernici i mnogobrojni gosti su sa radošću i suzama pozdravili Episkopa Jovana, omiljenog i već poznatog na ovim prostorima po „britkom umu i ljubavi prema rodu”. – Kada čovek sve ovo vidi ne može da ostane ravnodušan i neizmenjen, oči dalje vide, srce dublje oseća – kaže Danilo, koji je došao iz Crne Gore i prethodne večeri prisustvovao narečenju episkopa: “Nikada nisam bio u prilici da vidim taj čin, bilo je svečano i uzvišeno, trpeza u centru crkve na kojoj su hleb i vino, kao praslika tajne večere je nešto što će ostati neizbrisiva slika u mom životu.”\n“I tražiti volju Božiju za sebe i narod moj, biće moj glavni zadatak kao episkopa i to sa Vašom Svetosti i braćom arhijerejima” – rekao je u svojoj besedi, episkop Lipljanski Jovan, u kojoj je obraćajući se Patrijarhu i arhijerejima SPC, rekao: “Jer ako nas čemu uči Sveta zemlja i sveštena istorija, to je da propast dolazi tamo gde nema saveta, gde je premudrost u savetu mudrih” – Sa Isaijom gde ču glas Gospodnji: koga ću poslati i ko će nam ići, odgovaram Vašem sveštenom saboru i sveštenom pozivu i govorim – pošalji mene, a onima koji nam danas govore gde je vama žito i vino misleći da smo oboreni i rasuti, govorimo, gle ovog naroda okupljenog ovde koji se kao pšenica mleo zubima zverova i sabrao se ovde kao onaj hleb što smo prelomili i razdelili po gorama, sabran postade jedan – rekao je Episkop Jovan, koji će na radost vernika Eparhije raško – prizrenske stolovati u Pećkoj Patrijaršiji. Majka episkopa Jovana je rekla: “Ja sam srećna majka”, primajući čestitke prisutnih jer su svi želeli da je upoznaju. Među zvanicama su bili prijatelji Episkopa Jovana profesor Tomas iz Rima i profesor Rafael Israeli iz Jerusalima koji su došli da prisustvuju hirotoniji.Ssložili su se u oceni da je „Jovan neverovatna i potpuno posebna osoba beskrajnog intelekta. Nakon trpeze ljubavi u porti manastira Pećke Patrijaršije se začula pesma. “Radosnijeg dana u teškim vremenima od današnjeg nije bilo – rekao je starina „od Doboja”.


Alufix - EFFECTLINE\nAlufix > EFFECTLINE\n•Sistem specijalizovan za upotrebu u stambenim i poslovnim objektima\n• Veoma ekonomičan sistem proverenog kvaliteta\n• Klasičan dizajn pruža neograničene mogućnosti primene\n• Vrhunski kvalitet profila\n• Optimalna stabilnost i dugovečnost\n• Petokomorni profil osnovne ugradne dubine od 70 mm značajno smanjuje troškove grejanjaSistem EFFECTLINE je proizveden po najsavremenijoj tehnologiji, a ipak je veoma ekonomičan. Još jednom je kompanija VEKA AG proizvela profil vrhunskog kvaliteta u skladu sa tržišnim trendovima, koji podrazumevaju trajnost, pouzdanost i očuvanje energetske efikasnosti.VEKA profilski sistemi, svojim kvalitetom prevazilaze stroge nemačke standarde. Zbog debljine spoljašnih zidova u klasi A, i stabilne konstrukcije profila, prozori su trajni i čvrsti na spojevima.VEKA je posebna ne samo zbog kvaliteta profila. U svom asortimanu ova kompanija nudi široku paletu sistema koji su međusobno kompatibilni. Planerima, arhitektama i gradevinskim izvođačima je na raspolaganju praktično neograničen broj mogućih dizajnerskih rešenja, kao i jedinstveni logistički sistem isporuke, sveobuhvatan servis, profesionalna izrada i ugradnja od strane sertifikovanih VEKA partnera.\nKontaktirajte nas ukoliko imate dodatnih pitanja u vezi PVC sistema i proizvoda.


Obustava gradnje Južnog toka moguća kazna EU za Rusiju – Zvornik Danas\nNaslovna/VIJESTI/Svijet/Obustava gradnje Južnog toka moguća kazna EU za Rusiju\nRedakcija Send an email 9. aprila 2014\nBRISEL – Evropska unija je nadomak odluke da zamrzne plan okončanja izgradnje gasovoda „Južni tok“, vrijednog 50 milijardi dolara, piše britanski „Telegraf“.\nTo je potez koji bi predstavljao prave sankcije Rusiji i ozbiljan korak EU da kazni Kremlj zbog Krima, rečeno je u razgovoru predsjednika Evropske komisije Žozea Manuela Baroza s bugarskim političarima, koji je procurio u javnost, naveo je britanski dnevnik pozivajući se na pisanje bugarske štampe.\nBarozo je, kako navodi „Telegraf“, upozorio Sofiju da ne staje na put Evropskoj uniji u njenom odgovoru na poteze Rusije u Ukrajini.\n„Poručujemo Bugarskoj da pazi šta radi“, rekao je Barozo prema navodima iz bugarske štampe i dodao da u Bugarskoj „ima onih koji su agenti Rusije“, misleći na zvaničnike vladajuće Socijalističke stranke, koji su pokušali da o nastavku gradnje Južnog toka bilateralno pregovaraju s Moskvom, mimo Brisela, navodi britanski „Telegraf“.\nList piše i da je Brisel do sada bio prilično povučen kada je riječ o projektu Južni tok, ali da, iako su po zvaničnoj verziji planovi još živi, Barozovi komentari iz razgovora s bugarskim političarima pokazuju da je on zapravo „politički mrtav“.\nProfesor Alan Rajli sa „Siti univerziteta“ ocijenio je za „Telegraf“ da Južni tok „nema nikakvog smisla“, da njegov cilj nije snabdijevanje gasom, već podrivanje Ukrajine, kako bi kasnije Zapad uložio velike količine novca da bi istu tu Ukrajinu spasavao.\nGasovod Južni tok sada se gradi u Rusiji, Bugarskoj i Srbiji, a njegov glavni dio trebalo bi da prolazi i kroz Mađarsku, Sloveniju i Italiju.\nbugarska evropska unija gasovod juzni tok rusija sankcije zaustavljena izgradnja\nKasa javnih prihoda RS ‘teška’ preko dvije milijarde KM\nProglašena Luganska narodna republika\nJuli najtopliji mjesec ikada


Vesti online / Sport / / Durent propušta i drugi meč finala NBA\nDurent neće igrati u drugom meču protiv Toronta\n- Kevin neće igrati drugi meč finala. Nadali smo se da bi mogao, ali to je skoro nemoguće - rekao je Stiv Ker.\nKevin Durent, koji se oporavlja od povrede desnog lista koju je zadobio na petom meču polufinala protiv Hjustona, nalazi se u Torontu jer je želeo da bude sa saigračima na početku finalne serije.\nKošarkaši Toronta vode sa 1:0 u finalnoj seriji NBA lige, pošto su prvom meču slavili sa 118:109. Drugi meč na programu je u noći između nedelje i ponedeljka.\nNBA Ker o Durentu: On je kao onaj Majkl...kako beše...


Klinički centar u Podgorici, foto Savo Prelević\nGrađani Crne Gore u značajnoj mjeri koriste zdravstvene usluge izvan države. Za to se izdvajaju prilična sredstva iz državnog budžeta, a sve je regulisano zakonom i podzakonskim aktima.\nSudeći po zvaničnim podacima za 2010. godinu, jer za tekuću godinu još uvijek nisu dostupni, svake godine se izdvajaju višemilionski iznosi.\n„Za liječenje u inostranstvu po konačnom obračunu u 2010. godini utrošeno je 960.000 evra. Analizom broja upućenih na liječenje u inostranstvo po dijagnozama u 2010. godini, najviše osiguranika upućeno je iz grupe bolesti tumori. U toku prošle 2010. godine za liječenje crnogorskih stanovnika u zdravstvenim ustanovama u Srbiji, Fondu za zdravstveno osiguranje u Crnoj Gori fakturisano je skoro sedam miliona eura. Plaćanje se obavlja u rokovima po ispostavljanju faktura, dok se kod određenih dijagnostičkih procedura i skupih operativnih zahvata i liječenja, kao što je transplantacija koštane srži, troškovi uplaćuju avansno prije odlaska na liječenje“, kaže portparol crnogorskog Fonda zdravstva Amer Ramusović.\nPR Fonda zdravstva Crne Gore, Amer Ramusović, objašnjava po kom principu se državni novac odobrava za liječenje oboljelih građana Crne Gore izvan granica države:\n„Naši osiguranici u inostrane zdravstvene ustanove upućuju se radi liječenja na prijedlog konzilija ljekara odgovarajuće specijalnosti kliničkog centra Crne Gore i na osnovu nalaza i mišljenja prvostepene ljekarske komisije Fonda za zdravstveno osiguranje Crne Gore. Tako je postupak upućivanja crnogorskih osiguranika na dijagnostiku i liječenje van Crne Gore jasno definisan. To pravo osiguranici ostvaruju tako što na prijedlog ordinirajućeg ljekara pristupe odgovarajućim konzilijima koji se održavaju u kliničkom centru Crne Gore. Naši osiguranici se upućuju van Crne Gore samo u slučajevima kada ne postoji mogućnost dijagnostike i liječenja u crnogorskim zdravstvenim ustanovama. Upućivanje na liječenje osiguranika iz Crne Gore u zdravstvene ustanove van sistema javnog zdravstva, umrežuje Zakon o zdravstvenom osiguranju.“\nUnaprijediti domaće zdravstvo\nZdravstvene usluge koje oboljeli građani Crne Gore moraju tražiti izvan države, značajan su problem i za političke subjekte.\nPoslanica vladajuće Socijaldemokratske partije i članica parlamentarnog Odbora za zdravstvo, Hidajeta Bajramspahić, kaže da su troškovi po tom osnovu veoma veliki, te da se mora naći način za njihovo smanjivanje.\n„Još uvijek nemamo sve ono što je potrebno za jedno valjano liječenje naših pacijenata. Potrebno je da se pruže takve usluge i van granica Crne Gore. Ti troškovi su poprilično veliki i vjerujem da bi se osavremenjavanjem našeg kliničkog centra i naših zdravstvenih ustanova mogli smanjiti svi troškovi. Svakako oni ne bi trebali da budu na uštrb zdravlja građana Crne Gore“, navodi Hidajeta Bajramspahić.\nČlan skupštinskog Odbora za zdravstvo i poslanik opozicionog Pokreta za promjene, Zarija Pejović, ne pominje potrebu smanjivanja troškova za liječenje građana u inostranstvu, već ulaganje u sopstvene zdravstvene centre koji bi bili u stanju da pruže širi dijapazon usluga i tako smanje potrebu za odlaskom u inostranstvo.\n„Smatram da je ovaj Klinički centra u Podgorici po svojim kapacitetima već prevaziđen. To se može riješiti tako što bi se prostor postojećeg Kliničko-bolničkog centra prepustio Gradskoj bolnici Podgorice a izgradio novi Kliničko-bolnički centar sa većim kapacitetima“, kaže Zarija Pejović.\nPoslanica SDP-a, Hidajeta Bajramspahić, kaže da Crna Gora raspolaže ograničenim potencijalom, te da treba pronaći „optimalno rješenje“:\n„Ne možemo pružiti sve usluge jer ne posjedujemo takav naučni potencijal u Crnoj Gori, a samim tim nemamo ni razvijenost specifičnih usluga koje možemo u bližem okruženju završiti. Mislim da o tome treba menadžeri da razmišljaju šta je to optimalno rješenje za Crnu Goru.“\nZarija Pejović iz PzP-a smatra da se kapaciteti mogu samo donekle poboljšati, odnosno, da i dalje ostaju ograničenja koja Crnu Goru primoravaju da za određene usluge plaća drugim državama.\n„Crna Gora kao mala država ne može da razvije kompletne medicinske usluge jer ne postoji ekonomija obima u nekim segmentima. S toga je mnogo isplativije slati pacijente na liječenje van Crne Gore u regionalne centre, nego razvijati to u samoj Crnoj Gori“, zaključuje Pejović.


PREFINJENI 2012 CIRRUS SR22 - Lux Life luksuzni portal: Moda, Stil, Trendovi, Kolekcije 2014...\nPREFINJENI 2012 CIRRUS SR22\n2012 Cirrus SR22 - najsofisticiraniji civilni avion sa jednim motorom ikada napravljen...\nČuveni časopis "Flying Magazine" proglasio je "2012 Cirrus SR22" avion najsofisticiranijim civilnim avionom ikada proizvedenim, a o samom prozvođaču napisali su "Cirrus Aircraft, koji je proizvodnju započeo u Duluthu (Minesota) 1999. izrastao je iz preduzetničkog sna u globalno vazduhoplovno preduzeće koje svoje avione isporučuje u više od šezdeset zemalja sveta".\nOpis savršeno odgovara performansama ove prefinjene letelice, koja poseduje ukupno pet sedećih mesta, u formatu 4+1. Ipak, nije svih pet sedišta namenjeno odraslima - sasvim je bezbedno leteti sa decom zahvaljujući "LATCH" sistemu, koji se može prilagoditi čak i za prevoz kućnih ljubimaca. Kao inovacija iz prošle godine, tu je i "Perspective Global Connect" sistem, koji omogućava pristup "Iridium" satelitskoj mreži, na kojoj se može informisati o vremenskim prilika u celom svetu, koristiti satelitski telefon, e-mail... Neki od sistema koji pružaju sigurnost i komfor su i "Cirrus Airframe Parachute System" (CAPS), "Electronic Stability and Protection" (ESP), "Enhanced Vision System" (EVS), sistem kontrole toplote vazduha, novi "air-condition" sistem i još mnogo toga. "Touch-screen" ekran na kontrolnoj tabli omogućuje pilotu lak pristup podešavanjima, aktiviranju i deaktiviranju ovih funkcija.\nKompanija "Cirrus Aircraft" trenutno je u vlasništvu korporacije "China Aviation Industry General Aircraft Company" (CAIGA). Prethodni model ovog aviona - "Cirrus SR22 family" je najprodavaniji model aviona sa četiri sedišta na svetu u protekloj deceniji...\nPROČITAJTE SLEDEĆI TEKST: CESSNA CITATION M2 DŽET


“Karavanu” Radio Beograda 1 na gradskom trgu - Ozon Media\nSremska Mitrovica – Nakon brojnih gradova u Srbiji, ekipa emisije “Tаlаsаnje”, koja se emituje na Radiju Beograd 1 u okviru emisije “Karavan”, posetila je i Sremsku Mitrovicu.\nUživo, sa mitrovačkog Trga Ćire Milekića, u periodu od 10:00 do 18:00 časova, biće realizovana emisija “Talasanje”, u kojoj će ekipa Radio Beograda 1 ugostiti brojne poznate Mitrovčane.\nSremsku Mitrovicu i znamenite Mitrovčane predstavljaju poznati književnici Mirjana Marković i Nedeljko Terzić, slikar Dragan Martinović – Martin, poznati kajakaš Ognjen Filipović, poznati Zvezdaš Nikola Topić – Karasi, kao i mladi glumac i režiser Stefan Tajbl.\nO kulturnim bogatstvima i turističkim potencijalima Mitrovice govore Ljubiša Šulaja i Tanja Jestretić iz Zavoda za zaštitu spomenika kulture, Slobodan Simić upravnik SRP “Zasavica”, a gost Radija Beograd 1 biće i predsednik gradske Skupštine Milan Kovačević.\nSvi će oni Mitrovicu predstaviti na zanimljiv način i iz drugačijeg ugla, gde će biti predstavljeni kulturni i sportski život, turistički potencijali i sve druge lepote našeg grada.\nUrednice emisije i voditeljke Mirjаnа Nikić i Elizаbetа Arsenović, u šetnji ulicаmа prestonice Sremа, nekаdšnjeg vаžnog strаteškog i ekonomskog centrа Rimske imperije – Sirmiumа, predstaviće slušaocima Mitrovicu na poseban način.\nTrosatni program na Radiju Beogad 1 „Talasanje“ sastoji se od kraćih emisija „Šetnja“, „Pusti priču“ i „U ovom trenutku“, gde se, kroz razgovore sa brojnim sagovornicima, predstavljaju gradovi u Srbiji.\nOvoga puta, urednici emisije želeli su slušaocima da predstave Sremsku Mitrovicu, kao grad sa bogatom istorijom, brojnim kulturnim znamenitostima, manifestacijama i poznatim ličnostima koje su obeležile različite epohe grada.


Duplo više letova na liniji Beograd – Amsterdam | Gde Investirati\nKako sajt Aviatica ekskluzivno saznaje, tokom februara je planirano uvođenje tri dodatna leta nedeljno.\nTransavia trenutno leti između Amsterdama i Beograda utorkom, četvrtkom i nedeljom, a novi letovi su planirani za ponedeljak, sredu i petak.\nOvu informaciju je potrvrdila i sama Transavia, rekavši da će od zimskog reda letenja broj letova do Beograda biti dupliran, kao i da će svi detalji o promenama u zimskom redu letenja biti objavljeni zvanično 20. septembra.\nTransavia je low-cost ćerka kompanija Air France-KLM grupe sa bazom na aerodromu u Amsterdamu. Beograd je od početka aprila ovegodine uvršten u mrežu destinacija ove kompanije, a zbog velike potražnje sada će biti dupliran broj letova.\nNa liniji do Beograda Transavia leti avionom Boeing 737-700 sa 149 putničkih mesta u jednoj klasi.\nKako smo nezvanično saznali, letovi ove aviokompanije od i do Beograda beleže odlična punjenja. Dolaskom Transavije u Beograd, Er Srbija i Viz era su dobili konkurenciju na traženom holandskom tržištu. Za očekivati je da će dodatni letovi uticati i na dalji pad cena aviokarata prema Holandiji.\nEr Srbija leti dva puta dnevno do Amsterdama i u velikoj meri prevozi putnike koji preko ovog grada dalje nastavljaju putovanje u interkontinentalnom saobraćaju letovima KLM-a ili Delte.\nViz er, sa druge strane leto do Ajndhovena od dva do četiri puta nedeljno u zavisnosti od sezone i prevozi direktne putnike kojima je Holandija krajnja destinacija.\nIzvor: GdeInvestirati/B92, Aviatica\nPrevious Evropske berze treći dan zaredom pod pritiskom\nNext Britanija drastično smanjuje broj stranih radnika


Otvaranje izložbe fotografija Stefana Kokovića ~ Mreza Kreativnih Ljudi\nOtvaranje izložbe fotografija Stefana Kokovića\n15.12.15 desavanja, dizajn, fotografija, mladi, moda No comments\n"Balkan Art Fashion Event"\nBAFE VII - program\n12 revija, 3 dana, 60 dizajnera u Studentskom kulturnom centru\nPrvog dana revija, 20. decembra, u SKC-u će svoje stvaralaštvo predstaviti autori u okviru pet revija. U 19 časova: Stefan Ristić (Srbija), Branka Ćaćić (Srbija), Milica Tegeltija (Srbija), Katarina Božičković (Srbija); u 20 časova: Univerzitet Metropolitan (Srbija), ULTIJACK (Hrvatska), Devil D. (BiH), S-anja Schneider (Srbija), dok će 21 čas biti predstavljeni radovi: ANIMA M (Hrvatska), Vaan-Gool (Crna Gora), Nika Čuić (Hrvatska), Marina Tilović (Hrvatska), a u 22 časa: Andriana Bešević (Srbija), Candybalism (Hrvatska), Fat Cat (Srbija), Evgenija Zafirovska (Makedonija).\nDrugi dan, 21. decembar rezervisan je za sledeće revije – u 19 časova: Andy’s by Andrea Anić (Hrvatska), Gabrijela Krešić (Hrvatska), DQ (Srbija), Filip Cvetković (Srbija), Ivana Mišić (Srbija); u 20 časova: Dino Džinović (Italija), Jelena Dimitrijević (Srbija), Ugrčić design (Srbija), Kristina Vukelja (Srbija); u 21 čas: Milan Senić (BiH), Ivana Janjić (Hrvatska), KD – Katona Daniel (Srbija), De Lys (BiH), a u 22 časa: Ivana Karan (Makedonija), MLADENKA (Srbija), Marija Dujović - MARADU (Srbija, Dobrić i Zovak (Hrvatska).


dokumenti - Traganja\nMnogi dokumenti koji otkrivaju svet u kome živimo izgledaju neobično i čudno jer mi taj svet i ne vidimo nego, uglavnom, vidimo ono što nam je prikazano kroz medije (štampu, TV, internet, knjige i publikacije svih vrsta) koje kontrolišu uvek neke sile kojima je interes da prikažu neku svoju „istinu“ koja često ima neki svoj poseban put u skladu sa željama tih kontrolora. Da li su u pitanju neki materijalni ili razlozi intelektualne prirode, koji nisu retki, ili su pak razlozi koje pokreće obična ali ne tako slaba ljudska sujeta, ono najčešće dobijamo neku prečišćenu ili filtriranu „istinu“.\nMeđutim, postoje ljudi kojima je stalo do prave i jedine istine, jer samo takva i može biti, koji pokušavaju da tu istinu predoče svetu kroz dokumenta, knjige, članke, predavanja, video materijale, trpeći pri tom neku vrstu progona i izopštenja iz društva i društvenih tokova, koji neretko završavaju gubitkom posla ili položaja na društvenoj lestvici. Kao i uvek u istoriji čovečanstva postoje ljudi koji brane istinu po svaku cenu i ljudi koji bi da plasiraju neku svoju „istinu“ po cenu tuđe nevolje pa i krvi. Možda to danas izgleda nemoguće kao u vreme lomača, vešala i drugih sprava na kojima su gubili život zbog drugačijeg mišljenja, gubitak društvenog statusa, akademske titule ili posla je ogroman gubitak za ljude koji su to stekli pošteno i vredno radeći, zbog zastupanja istine koje ne mogu da se odreknu.\nPokušali smo da na ovom mestu sakupimo neke od tih dokumenata i da ih predočimo javnosti a na vama je poštovani posetioca sajta „Traganja“ da ih prihvatite ili odbacite. Jedno je izvesno, zamislićete se nad opšte prihvaćenim „istinama“ koje ste do sada poznavali!\nvelika borba-dokumentarne emisije\nTajne misterije osnivanja amerike


AMD je na korak da izbaci nove Ryzen 3000 procesore - Štreberi\nHardver Procesori Vesti\nAMD je na korak da izbaci nove Ryzen 3000 procesore\n30/07/2019 01/08/2019 Urednik\t0 Comments\tryzen, ryzen 3000, Ryzen 3000 cpu, ryzen 4 generacija, ryzen 4th gen name, ryzen 5 3500, ryzen 5 3600, ryzen 7 3700, ryzen 9 3900\nAMD trenutno vozi velikom brzinom, a po svemu sudeći nemaju u planu da skinu nogu sa gasa, pošto je nedavno objavljena EEC lista gde vidimo novi asortiman treće generacije Ryzen procesorskih čipova.\nPrema listi, AMD bi mogao da radi na nenajavljenim procesorima iz Ryzen 3000 serije, ukljčujući Ryzen 9 3900, Ryzen 7 3700 i Ryzen 5 3500.\nAMD trenutno u Ryzen 3000 seriji raspolaže procesorima od srednjeg segmenta u vidu Ryzen 5 3600 do visokog 16-jezgarnog Ryzen 9 3950x.\nIma smisla da AMD želi da nastavi ovaj momentum uvođenjem novih modela procesora po privlačnim cenama.\nPošto najavljeni čipovi već postoje, potencijalno će biti varijante postojećih procesora sa nižom toplotnom disipacijom, što znači da bi mogli imati nešto niže taktove.\nDakle, AMD Ryzen 9 3900 bila bi slabija verzija 3900x procesora , a isto se ovo odnosi i na Ryzen 7 3700 procesor u poređenju sa Ryzen 7 3700x. Postavlja se pitanje o kakvom će procesoru biti reč, kada već 3700x ima TDP od samo 65W, što ga svrstava u najefikasnijji procesor današnjice.\nRyzen 5 3500 nema postojeću X varijantu, ali ekipa sa Tom’s Hardware spekuliše da bi mogao biti naslednik Ryzen 5 2500x – tako da je dostupan samo u već ugrađenim mašinama a ne kao zasebna prodaja.\nIzgleda da bi AMD mogao da izbaci i Ryzen 9 PRO 3900, Ryzen 7 PRO 3700 i Ryzen 5 PRO 3600 koji bi bili namenjeni poslovnim korisnicima. Prema listi, PRO modeli bi imali isti TDP kao i redovni procesori, tako da će verovatno i slično raditi.\nIako ove potencijalne nove procesore u Ryzen 3000 segmentu, AMD nije zvanično najavio, s obzirom na to koliko su dobro odradili posao sa dosadašnjim modelima, uzbuđeni smo zbog mogućnosti da vidimo više čipova iz AMD kompanije.\n← MediaTek potvrdio seriju Helio G90 mobilnih procesora za gejming\nHITMAN 2 – Sibir nova snajperska mapa →


Infostan - Još više opcija za vaš ZEV\nJoš više opcija za vaš ZEV\nTokom dosadašnje saradnje sa korisnicima, dobili smo mnoge prijedloge i sugestije te smo odlučili da neke od njih što je moguće prije implementiramo.\nKako smo obećali da ćemo kroz razvoj i konstantnu nadogradnju naše aplikacije izaći u susret korisnicima, sabrali smo neke od prijedloga i sugestija koje smo dobili u jednu cjelinu te ih tokom proteklih dana i omogućili u EZEV portalu.\nSada na stranici za podešavanje ZEV-a, u sekciji "Karakteristike" možete podesiti i:\n- lokaciju zgrade (kako bi izvođači i majstori mogli lakše pronaći vašu zgradu)\n- energetsku klasu objekta\n- osnovne podatke o upravniku\n- tip krova, fasade i grijanja\n- godinu izgradnje objekta\n- broj spratova, liftova i ulaza\nTakođe, sada možete uključiti i opciju da se korisnicima koji nisu izmirili račune preko određenog iznosa automatski pošalje SMS poruka kao podsjetnik. Sve što treba je da kod samog korisnika upišete validan broj telefona te da uključite opciju prijema SMS poruke.\nU narednim danima planiramo još novosti i praktičnih mogućnosti.\nOvom prilikom pozivamo sve koji su zainteresovani a do sada nisu imali priliku sa sarađuju sa nama da se jave putem Kontakt stranice ili emailom. Želimo da napravimo Internet servis koji će na jednom mjestu objediniti sve kvalitetne izvođače i zajednice etažnih vlasnika koje žele uređenu i funkcionalnu zajednicu